Президент Шавкат Мирзиёев видеоселекторда бугунги кунда республика ва маҳаллий бюджетлардан молиялаштириладиган ҳар қандай харажат устувор равишда пандемияга қарши кураш тадбирларига қаратилиши шартлиги, бундан муҳим харажатлар бўлиши мумкин эмаслигини қайд этди.\nШаҳар ва туман ҳокимлари 24 соат давомида ҳар бир касалхонадаги вазиятни жиловлаб туришга масъул ҳисобланади ҳамда улар узлуксиз ва муаммосиз ишлашига шароит яратиб беришига жавобгар деб белгиланган.\nШунингдек, янги харид қилинаётган тез тиббий ёрдам автомобиллари фаолияти узлуксизлигини таъминлаш мақсадида иқтисодиётнинг турли соҳаларидан, биринчи навбатда, фаолияти тўхтатилиши оқибатида даромадсиз қолган йўловчи ташувчи жамоат транспорти уюшмаларининг малакали ҳайдовчилари жалб этилиши юзасидан вазифалар қўйилган.\nБарча сектор раҳбарлари иш кунини эрталабдан ўз ҳудудларида касалхоналардаги аҳволни ўрганиш билан бошлаши қатъиян белгиланган.\n«Ҳар бир раҳбар бугунги кунда фуқароларимизнинг соғлигини сақлаб қолишдан муҳим вазифаси йўқлигини англаши шарт», деди президент Шавкат Мирзиёев.\nЙиғилишда коронавирусга қарши курашга жалб қилинган клиникаларнинг тиббиёт ходимларига ҳар бир иш куни учун ойлик маошининг 6 фоизи миқдорида устама ҳақ тўлаш масаласи ҳал қилинган. Бундан ташқари, бугундан коронавирусга чалинган беморлар билан ишлаётган ҳар бир махсус шифохонада алоҳида тижорат банки кассалари ташкил қилиниб, шифокорларнинг 14 кунлик иш хақини жойида олиш тизими жорий этилади.\nЙиғилишда дори воситалари захираси учун дастлабки 10 миллиард сўм пул ажратилиши режалаштирилди.\nШунингдек, Тошкент шаҳри ва Тошкент вилояти ҳокимликлари тегишлича 20 миллиард ва 10 миллиард сўм маблағларни «Дори-дармон» акционерлик компаниясига айланма маблағ сифатида ажратиши белгиланди.


Қонунга мувофиқ, 2007 йилда қабул қилинган Солиқ кодексида назарда тутилган солиқлар ва бошқа мажбурий тўловлар бўйича имтиёзлар 2020 йилнинг 1 апрелига қадар амал қилади.\nТОШКЕНТ, 3 янв - Sputnik. Шавкат Мирзиёев “Солиқ кодексига ўзгартиш ва қўшимчалар киритиш тўғрисида”ги қонунга имзо чекди. Қонун билан Солиқ кодексига ўзгартиш ва қўшимчалар киритилиб, унинг янги таҳрири тасдиқланди. Бу ҳақда Адлия вазирлиги хабар қилди.\n2020 йилнинг 1 январигача қабул қилинган солиқ тўғрисидаги қонун ҳужжатларида назарда тутилган солиқлар ва бошқа мажбурий тўловлар бўйича имтиёзлар уларнинг амал қилиш муддати тугагунга қадар амал қилади.\nҚонунга кўра, ягона ижтимоий тўлов, ягона солиқ тўлови ва қатъий белгиланган солиқ ўрнига тегишлича ижтимоий солиқ, айланмадан олинадиган солиқ ҳамда қатъий белгиланган миқдорда жисмоний шахслардан олинадиган даромад солиғи киритилмоқда.\nҲисобланган солиқ суммасидан ҳисобга олинадиган ҚҚС суммасининг ошиб кетиши натижасида ҳосил бўлган ҚҚС суммасининг ўрнини қоплаш 2020 йилнинг 1 июлидан эътиборан амалга оширилади.\nСолиқ тўловчи 2020 йил 1 январга қадар ҳосил бўлган зарарни келгусига, ушбу зарар кўрилган солиқ давридан кейинги 5 йилдан кўп бўлмаган муддатга кўчиришни амалга оширишга ҳақли.\nБунда, ҳар бир кейинги солиқ даврида ҳисобга олинадиган ўтказилаётган зарарнинг жами суммаси жорий солиқ давридаги солиқ базасининг 50 фоизидан ошиши мумкин эмас.


Ҳукумат иккинчи чоракда 413 миллион долларлик қарз шартномаларини имзолади\n18 май 2022, Тошкент вақти: 17:43\nЎзбекистон ҳукумати 2017 йилнинг иккинчи чорагида тўртта халқаро молия институти билан умумий миқдори 413 миллион доллардан кўпроқ бўлган қарз шартномаларини имзолади. Мазкур шартномалар асосида амалга ошириладиган лойиҳаларнинг умумий қиймати эса 470 миллион 240 минг долларни ташкил қилади.\nЎзбекистон Молия вазирлигининг билдиришича, мазкур қарзнинг 344 миллион 480 минг доллари Ислом тараққиёт банки билан имзоланган 2та шартномага асосан берилади.\nБу маблағнинг 300 миллионига “Қишлоқ жойларида замонавий уйларни қуриш” лойиҳаси давом эттирилади. 44 миллион 480 минг доллар эса таълим муассасалари моддий-техник базасини мустаҳкамлашга сарфланади.\nТаълим муассасалари моддий-техник базасини мустаҳкамлаш лойиҳасига Жаҳон банки ҳам 42 миллион 200 минг доллар миқдорида ҳисса қўшади.\nСаудия тараққиёт жамғармаси эса Косон, Муборак туманларида сув таъминотини қайта қуриш лойиҳасига 26 миллион 360 минг доллар беради. Мазкур лойиҳанинг умумий қиймати деярли 53 миллион долларни ташкил қилади.\nЎзбекистон ҳукумати 2017 йилнинг биринчи чорагида халқаро молия институтлари билан 611 миллион 470 минг долларлик шартномаларни имзолаганини билдирган эди.


Ҳашаротлар ҳақида — У ким, бу нима — QOMUS.INFO\nQOMUS.INFO > Ҳ ҳарфи > ҲАШАРОТЛАР\nҲАШАРОТЛАР (1шес1а) – бўғимоёқли умуртқасиз ҳайвонлар синфи. Ер шарида 1,5 млн. га яқин тури маълум. Турларининг кўплиги ва шаклларининг хилма-хиллиги жиҳатидан биосферада 1-ўринни эгаллайди. Ҳашаротлар синфи оёқдумлилар, қўшдумлилар, қўнғизлар, туябўйинлар, тўрқанотлилар, капалаклар, бургалар, термитлар, қандалалар каби 34 туркумга бўлинади. Танасининг узунлиги 0,2 мм — 33 см, одатда ташқи скелетни ташкил қилувчи зич кутикула билан қопланган. Танаси бош, кўкрак ва қорин қисмлардан иборат. Бошида бир жуфт мураккаб кўз ва кўзчалари, бир жуфт мўйловлари (ҳид туйиш ва сезги орга-ни) ҳамда оғиз аппарати жойлашган. Оғиз аппарати юқори лаб, юқори ва пастки жуфт жағлардан ташкил топган. Кемирувчи оғиз аппарати барча тўғриқанотлилар, қўнғизлар, чумолилар ва б. га хос. Сўрувчи Ҳашаротларда эса хартум бор. Гулшира билан озиқланувчи асаларитр хартумида кемирувчиларнинг асосий белгилари сақланган, капалакларда хартум спиралсимон бураладиган найдан иборат; пашшаларда у фақат сўришга эмас, балки қаттиқ озуқани қиришга ҳам мослашган. Қандалалар, ўсимлик битлари, трипслар, кокцидлар, қон сўрувчи чивинлар ва б. санчиб сўрувчи оғиз аппарати ёрдамида ўсимликларнинг ҳужайра шираси ҳамда ҳайвон қонини сўриб озиқланади. Кўкрак қисми олд, ўрта ва орқа кўкракларга бўлинади. Ҳар бир скелет ҳалқаси елка (ус-тидан), кўкрак (пастки томондан), плевралардан (биқиндан) ташкил топган. Кўкракнинг ҳар бир бўғими (сегменти)да бир жуфт оёқлари жойлашган. Оёқлар тосча, кўст, сон, болдир ва 2 тирноқпи бўғимларга бўлинган панжалардан тузилган; қанотли Ҳашаротларнинг ўрта ва орқа кўкракларида бир жуфтдан қанотлар бор. Урғочиси қорнининг учида 11 бўғимдан иборат тухум қўйгич, эркакларида эса бир жуфт ўсимталар мавжуд. Овқат ҳазм қилиш йўли озуқани механик ҳамда кимёвий қайта ишлайдиган ичаклардан ташкил топган. Ҳашаротларнинг индивидуал ривожланиши бир неча босқичли (фазали) тўлиқ ёки чала ўзгариш (метаморфоз) билан кечади. Чала ўзгариш билан ривожланиш 3 фаза (босқич)да: тухум, личинка (имагога ўхшаш) ва вояга етган ҳашарот — имаго орқали амалга ошади. Тўлиқ ўзгариш билан ривожланишда эса личинка (одатда чувалчангсимон) билан имаго оралиғида /умбаклик даври ҳам кузатилади. Ҳашаротларнинг ҳаёт цикли бўғин (авлод)лар сони, мавсумий динамика (ўзгариш)нинг ўзига хослиги ва диапауза хусусиятлари билан белгиланади.\nТабиатда Ҳашаротлар турли-туман ва катта аҳамиятга эга. Улар бутун қуруқликни эгаллаган; айниқса сернам субтропик ерларда кўп тарқалган. Кўпчилиги ерда, қатор турлари сувда яшайди, баъзиларининг ҳаёти тупроқ билан боғлиқ. Ҳашаротлар хилма-хил маҳсулотлар билан озиқланиб, табиатда моддалар алма-шинувида иштирок этади. Ҳашаротларнинг жуда кўп турлари ўсимликлар зарар-кунандалари; ҳайвонлар ва одамларга зарар келтиради. Ўсимликларни чанг-латиш, зараркунанда ҳашарот ва бегона ўтларни йўқотишда ҳам Ҳашаротларнинг роли катта (қ. Энтомофаглар); фойдали ҳашаротлардан асалари, ипак қуртлар, лак берувчи червецлар қиммат-баҳо маҳсулот беради; айримлари овланадиган ҳайвонлар учун озуқа ман-баи. Ҳашаротлар хилма-хиллиги ва уларнинг оламини энтомология фани, фойдали Ҳашаротлардан амалиётда фойдаланиш ва зараркунанда Ҳашаротлар ларга қарши кураш усулларини қишлоқ хўжалиги энтомологияси фани ўрганади.\nАд.: Вреднне и полезнне насекомне хлопчатника и других сельскохозяйственннх культур Ўзбекистана. Т., 1977; Сельско-хозяйственная энтомология. М., 1983; муродов С. А., Умумий энтомология курси, Т., 1986.\nNext PostҲИНД ТИЛЛАРИ


Аъзоларни кўчириш (трансплантация) | HikmatNuri\nCategory Archives: Аъзоларни кўчириш (трансплантация)\nБу категорияда Аъзоларни кўчириш (трансплантация) ҳақидаги фатволар билан танишасиз.\nАъзоларимдан бирини сотсам бўладими?\nСавол: Аллоҳ таоло менга 1399 ҳижрий санадан бошлаб саратон касаллигини берди, Аллоҳ сизларни бундан асрасин! Ўша пайтдан ҳозирги кунимизгача унинг ортидан кўп қийналдим. Мамлакатимизнинг давлат ва хусусий касалхонларининг деярли барчасига учрадим ва қўлимдаги бору бурдимни сарф этдим. Охири давоси учун хорижга сафар қилдим ва Аллоҳ таолонинг лутфи сўнгра эса мусулмон дўстларимнинг берган қарз ёрдами билан касалликка ташхис қўйилди ва даволаниш муддати бошлади. Адҳамдулиллаҳ, анчагина яхшиман. Лекин, қарзларим беш юз минг риёлга етди. Буни қоплаш учун менда на ер ва на пул ва на яқин қариндошим борки, улар воситасида қарзимдан қутилсам. Мен одамлар ҳаққидан қутилиш учун имкониятимдаги барча нарса ва йўллардан, гарчи ногирон бўлиб қолсам ҳам, фойдаланмасам бўлмайди. Аллоҳ таоло уларнинг устидан хайрли мукофотлар ёғдирсин! Саволим шундан иборат: Шариатга кўра танамнинг мугуз пардаси (кўзнинг энг устки тиниқ пардаси), буйрак, жигарнинг бир қисми ёки тиббиёт олингач зарар қилмайди деган аъзоларидан биронтасини қарзимдан қутилиш учун сотсам бўладими? Чунки мен, қарзимни бериш учун бундан бошқа чора топа олмаяпман. Олаётган маошим 5300 риёл бўлиб, у, дориларни сотиб олишга ҳам етмаяпти. Бундан ташқари оиламнинг харажатлари, кира ҳаққи бор. Мен қарзларимни уза олмай паришон бўлишдан қўрқаяпман. Зеро оиламдагиларнинг кўпи хотин–қизлардан иборат, ўғиллар эса ҳали ёш. Сизлардан вақт ўтишидан илгари саволимга қониқарли жавоб беришингларни сўрайманки, унинг асосида бировларнинг қарзларидан Қиёматдан илгари шу дунёда қутилай. Аллоҳ таоло сизларни яхши мукофотлар билан тақдирласин!\nИлмий Тадқиқотлар ва Фатво Бериш Доимий Қўмитаси жавоб беради (Фатво № 13271):\nҚарзингиздан қутилиш ёки бошқа эҳтиёжларингиз учун аъзоларингиздан биронтасини сотишингиз мумкин эмас.\nОнанинг бачадонини қизига кўчириш\nИлмий Тадқиқотлар ва Фатво Бериш Доимий Қўмитаси Бош Муфтий жанобларига Давлат Аъзоларни Кўчириш (трансплантация) касалхонаси мудири доктор Файсал Абдурраҳим Шоҳин номидан Катта Уламолар Қўмитаси Умумий Омонатлар бўлимига ва у ердан Қўмитага 7 /09/ 1420 ҳижрий йил 4596 сонли қуйидаги сўров мактубини юборган: Мен сиз жаноблардан Саудия Арабистони Аъзоларни Кўчириш Марказига келган ушбу савол билан мурожаат қилмоқчиман: Бир она қизига бачадонини бермоқчи. Эслатиб ўтаман, қизга генларни қабул қиладиган тухумдон кўчирилмайди. Кўчириш фақатгина бачадонга тааллуқли бўлиб, у, ҳомила ривожланадиган халта вазифасини бажаради, холос. Тухумлар бачадон кўчирилган қизнинг ўзидан, уруғ эса эридан келади. Шундай экан, бачадонни кўчириш шаръан жоизми ёки йўқми? Мен шу ерда 1410 ҳижрий йили Ислом Фиқҳи Академияси томонидан Саудия Арабистони Қироллиги Жидда шаҳрида бўлиб ўтган олтинчи чақириқ кенгашининг 59/ 8/ 6 сонли қарори (қарорни илова қилиб жўнатмоқдаман) докторларнинг мояк ёки тухумдонларни кўчириши наслларнинг қоришишига олиб бориши ҳақидаги кўрсатмалари асосида уларни кўчириш таъқиқланган эканига қарор қилган ва ички таносил аъзоларини кўчириш мубоҳ эканини айтилган, бироқ бачадон ҳақида батафсил баён қилинмаган. Фақатгина, ўлган ёки тирик жувондан кўчирилган бачадон, кўчирилган аёлнинг узви бўлади деб ҳисоблаган. Суррогат (ўриндош, кира) она ҳақидаги мунозара чоғида бу бачадонда ҳомиладор бўлиш ҳамда туғилган бола бу жувонга маҳрам бўлиши ёки бўлмаслиги ҳақида эса бирон нарса айтилмаган. Сиз жаноблардан юборган саволимга жавоб беришингиз, ҳамда сизларга бўлган самимий ҳурматим ва тақдиримни қабул айлашингизни сўраб қоламан. Аллоҳ таоло сизларни Ўз паноҳида асрасин!\nФатво Бериш Доимий Қўмитаси тадқиқотлардан сўнг шу жавоб берди:\nМазкур онанинг ўз қизига бачадонини бериши жоиз эмасдир. Чунки бунинг оқибатида шаръий ҳаромлар содир бўлиши мумкин.\nАъзолар: Абдуллоҳ ибн Ғудайён, Солиҳ Фавзон ва Бакр Абу Зайд\nОтамга буйрагимни берсам бўладими?\nСавол: Отамнинг буйраклари оғрийди ва докторлар ҳар иккала буйрак фаолияти бузилганига қарор қилдилар. Отам ҳафтада уч кун касалхонага бориб, диализ жиҳозида буйракларини ювдиради. Отам бундан кўп қийналади. Докторларнинг айтишича, отам ё ҳаётининг сўнгги дамигача диализ жиҳозига боғланиб қолиши ёки оиламиздагилардан бири буйрагини бериши керак экан. Мени қийнаган нарса шундай қилиш шаръан жоиз ёки жоиз эмаслигидир. Агар жоиз бўлса, мен буйрагимни беришга тайёрман. Эшитишимизга қараганда, ўлган одамдан бирон узвни кўчириш мумкин экан, тирик одамдан ҳам кўчирилса бўладими? Ҳиндларга ўхшаш кофирлардан буйрак сотиб олинса бўладими? Аллоҳ устингиздан ажру мукофотлар ёғдирсин, саволимизга жавоб берсангиз.\nАгар мутахассис докторлар буйракларингиздан бирини отангизга берсангиз сизнинг ва отангизнинг танасига бирон зарар келмаслигига қарор қилишса ҳамда амалиётнинг муваффақияти докторлар гумонида кучлироқ бўлса, буйракларингизни беришингиз жоиздир.


БМТ: Ўзбекистон — собиқ Совет Иттифоқи республикалари орасидаги аҳолиси энг бахтиёр мамлакат » Ўзбекистон янгиликлари – Zamin.uz\nЎзбекистон собиқ Совет Иттифоқи республикалари орасида аҳолиси энг бахтли мамлакат деб топилди. Бу ҳақда БМТ тузилмаси томонидан тайёрланган Дунё аҳолисининг бахтлилик индексида маълумот берилган.\nРейтинг мамлакат ялпи ички маҳсулотининг аҳоли жон бошига улуши, ижтимоий таъминот, умр давомийлиги, ҳуқуқ ва эркинликларнинг таъминланганлик даражаси, хайрия ҳамда коррупция кўлами каби омиллардан келиб чиқиб тузилган.\n2019 йилги рейтинг муаллифларининг ҳисоб-китобига кўра, Ўзбекистон 10 баллик бахтлилик тизимида 6,17 балл тўплаб, жаҳон мамлакатлари орасида 41-ўринни эгаллаган. Таққослаш учун, собиқ Иттифоқнинг ҳозирги кундаги энг фаровон республикалари ҳисобланган Болтиқбўйи мамлакатлари кўрсаткичлари Ўзбекистонникидан бироз пастроқ — Литва 42-ўринда, Латвия 53-ўринда, Эстония эса 55-ўринда.\nМустақил Давлатлар Ҳамдўстлиги таркибидан чиққан Грузия 156 мамлакат орасида 119-ўринни эгаллаган. МДҲга аъзо қолган мамлакатларнинг бахтлилик рейтингдаги ўрни қуйидагича: Қозоғистон 60, Россия 68, Молдова 71, Тожикистон 74, Беларусь 81, Қирғизистон 86, Туркманистон 87, Озарбайжон 90, Арманистон 116, Украина 133-ўринни банд этган.\nФинляндия, Дания, Норвегия, Исландия, Нидерландия, Швейцария, Швеция, Янги Зеландия, Канада ва Австрия аҳолиси дунёдаги энг бахтли мамлакатлар дея эътироф этилган. Рейтингнинг энг сўнгги беш поғонасидан Руанда (152), Танзания (153), Афғонистон (154), Марказий Африка Республикаси (155) ва Жанубий Судан (156) ўрин олган.\nЯнгиликлар » Ўзбекистон » БМТ: Ўзбекистон — собиқ Совет Иттифоқи республикалари орасидаги аҳолиси энг бахтиёр мамлакат


Яширин иқтисодиётга қарши курашиш тадбиркорларни жазолаш дегани эмас – Шавкат Мирзиёев | Qalampir.uz\nЯширин иқтисодиётга қарши курашиш тадбиркорларни жазолаш дегани эмас – Шавкат Мирзиёев\nЖамият\t27 Июль 20:36 5735\nБугун, 27 июль куни Ўзбекистон Республикаси Президенти Шавкат Мирзиёев яширин иқтисодиётни қисқартириш бўйича олиб борилаётган ишлар муҳокамаси юзасидан йиғилиш ўтказди.\nМамлакатда яширин иқтисодиёт даражаси юқори. Шу боис кейинги йилларда бизнесга қўшимча қулайликлар яратиш орқали яширин иқтисодиёт улушини камайтириш чоралари кўрилмоқда. Хусусан, валюта бозори эркинлаштирилди, янги солиқ тизими жорий этилди, 100 га яқин рухсат бериш ва лицензиялаш қоидалари қисқартирилди. Буларнинг натижасида охирги 5 йилда саноатда норасмий сектор улуши 20 фоиздан 6 фоизга тушган.\nЙиғилишда бу борадаги ишлар етарли эмаслиги қайд этилиб, галдаги вазифалар муҳокама қилинди. Халқаро ташкилотлар экспертларини жалб қилган ҳолда, яширин иқтисодиётни қисқартириш бўйича стратегия ишлаб чиқиш топшириғи берилди.\nДавлат раҳбари яширин иқтисодиётга қарши курашишда эҳтиёт бўлиш, иқтисодий фаолликка зарар етказиб қўймаслик, бунинг учун давлат органлари, бизнес ва жамоатчилик ҳамжиҳатликда ишлаши муҳимлигини таъкидлади.\nСолиқ ислоҳотларини изчил давом эттириб, яширин иқтисодиётга йўл қўймайдиган тизим жорий этиш вазифаси қўйилди. “Инсофли солиқ тўловчи” тизимини шакллантириб, шу йил якунига қадар Тошкент шаҳрида намуна сифатида амалга оширишга кўрсатма берилди.\nДавлат органларида ҳам яширин иқтисодиёт ва коррупцияга қарши мувофиқлик тизими жорий этилмоқда. Хусусан, Қурилиш, Соғлиқни сақлаш ҳамда Олий ва ўрта махсус таълим вазирликларида, “Ўзбекнефтгаз” ва “Ўзкимёсаноат” акциядорлик жамиятларида бу борада ишлар бошланган. Йил якунигача яна 14 та ташкилотда ва давлат улушига эга 10 та банкда ушбу тизимни жорий этиш вазифаси қўйилди.\nСоҳалар ва йўналишлар кесимида коррупцияга қарши курашиш бўйича “йўл хариталари” ишлаб чиқиш ҳамда ижросини муҳокама қилиб бориш юзасидан топшириқлар берилди.\nШунингдек, давлат органлари, корхоналар ва ҳудудларда коррупция ва яширин иқтисодиёт рейтинг методикаси ишлаб чиқилиши белгиланди. 2021 йилдан бошлаб ушбу рейтинг натижалари эълон қилиб борилади, шу асосида барча раҳбарларнинг шахсий масъулияти баҳоланади.\nДавлат божхона қўмитаси ва Давлат солиқ қўмитасига импорт товарларининг кириб келиши, божхонадан ўтказилиши ва сотилиши бўйича ягона базани ишга тушириш бўйича топшириқлар берилди. Шунингдек, 2021 йил 1 январдан “Божхона аудити” ахборот тизимини жорий этиш вазифаси белгиланди.\nПрезидент яширин иқтисодиётни қисқартириш учун одамларнинг легал ишлашига кўмаклашиш, уларни манфаатдор қилиш кераклигини таъкидлади.\nМасалан, ўзини ўзи банд қилиш тизими соддалаштирилгани натижасида июль ойининг ўзида 184 минг фуқаро расмий секторда иш юрита бошлади.\nЛекин, қурилиш, савдо ва умумий овқатланиш, транспорт ва бошқа хизмат кўрсатиш соҳаларида норасмий бандлик даражаси ҳамон юқори. Умуман, иқтисодиётда банд бўлган 10,5 миллион аҳолининг атиги 4,9 миллиони даромад солиғи тўлайди.\nЙиғилишда бундай соҳалар бўйича манзилли ишлаш, норасмий фаолият юритаётган субъектларни рағбатлантирувчи механизмлар орқали яширин иқтисодиётдан олиб чиқиш кераклиги айтилди. Савдо, умумий овқатланиш, транспорт ва маиший хизмат кўрсатиш соҳаларида пластик карталар ва бошқа турдаги контактсиз тўловларни айланма даромад солиғини ҳисоблаш базасига киритмаслик таклифи билдирилди.\nДавлат раҳбари кичик бизнес субъектлари учун солиқ маъмуриятчилигини соддалаштириш, тадбиркорлик фаолиятига рухсат бериш ва лицензиялашдаги ортиқча тартиб-таомилларни янада қисқартириш зарурлигини таъкидлади.\nМасалан, 100 та лицензия ва 34 та рухсатномани қисқартириб, хабардор қилиш тартибига ўтказиш, яна кўпларини соддалаштириш, 14 та ҳужжатни бериш муддатларини 2 бараваргача қисқартириш мумкин. Ушбу чоралар натижасида тадбиркорлар йилига 125 миллиард сўм иқтисод қилиш имконига эга бўлади.\nЎз навбатида, коррупцион ва яширин фаолиятга муккасидан кетган ноинсоф тадбиркорларга нисбатан жавобгарликни кучайтириш зарурлиги айтилди.\nЯширин иқтисодиётни тармоқлар ва соҳалар бўйича таҳлил қилиш талаб даражасида эмаслиги кўрсатиб ўтилди. Халқаро экспертларни жалб қилган ҳолда, бир вилоят мисолида яширин иқтисодиётнинг статистик ҳисоботи жорий этилиши белгиланди.\nКоррупция ва яширин иқтисодиётга қарши курашишда асосий куч бизнес ва жамоатчиликдир. Шу боис жамиятда бу иллатларга нисбатан нафрат туйғусини шакллантириш, оммавий ахборот воситалари ва ижтимоий тармоқлар орқали уларнинг салбий оқибатларини ёритиб бориш муҳимлиги қайд этилди.\n“Яширин иқтисодиётга қарши курашиш тадбиркорларни жазолаш, уларнинг фаолиятига тўсқинлик қилиш дегани эмас. Бу айниқса пандемия даврида катта аҳамиятга эга. Жойларда жамоатчилик назоратини кучайтириш орқали майда коррупцияга ҳам қатъий чоралар кўриш зарур”, деди Шавкат Мирзиёев.\nЙиғилишда белгиланган чора-тадбирлар юзасидан ҳар бир вазирлик ва тармоқ олдига йил якунида аниқ кўрсаткичларга (KPI) эришиш вазифаси қўйилди.\nкоррупция Шавкат Мирзиёев яширин иқтисодиёт\n18 Октябрь 12:10 45637\n18 Октябрь 15:38 31357\n18 Октябрь 23:33 26734\n19 Октябрь 20:43 25656\n19 Октябрь 11:15 25190


15:10 / 23.01.2019\nУнда «Siemens», «Thyssenkrupp», «Volkswagen», «Knauf», «Claas», «MAN», «Deutsche Bahn», «Linde Group», «Falk Porcshe Technik», «Atlas International», «Tenova», «Giesecke & Devrient», «Papenburg», «Euler Hermes», «Deutsche Bank», «Commerzbank» каби Европа ва жаҳон бозорининг етакчи компаниялари, молиявий тузилмалари раҳбарлари иштирок этди.\nАйни пайтда Ўзбекистон Республикасида Германия инвесторлари иштирокида ташкил этилган 110дан зиёд корхона фаолият юритмоқда, улардан 30га яқини тўлиқ Германия капитали эвазига ташкил этилган.\nМамлакатимизда Германиянинг машҳур саноат гигантлари – «МАN», «Claas», «Knauf» ва бошқа компаниялар билан ҳамкорликда ташкил этилган ишлаб чиқариш корхоналари муваффақиятли фаолият юритмоқда. Автомобилсозлик соҳасидаги икки томонлама ҳамкорлик жадал ривожланмоқда. АҚШнинг енгил автомобиллар ишлаб чиқарувчи «General Motors» ҳамда Япониянинг кичик автобуслар чиқарувчи «ISUZU» компанияси қатори мамлакатимизда Германия автогигантларидан бири бўлган «MAN AG» компанияси билан ҳамкорликда юк автомобиллари ишлаб чиқариш йўлга қўйилгани фикримизнинг ёрқин далилидир.\n13:13 / 25.04.2021\n«Яхши мотивация хатини ёзиш учун ҳатто йиллар керак бўлади» — Ҳарвард грантини ютган қиз\nГермания Афғонистондаги миссияси учун 12 млрд евро сарфлагани маълум қилинди


«Барселона» Испания чемпионатида 11 йил ичидаги энг ёмон стартини қайд этди\n«Барселона» Испания чемпионатининг жорий мавсумида 7 турдан кейин 13 очко жамғарган. Каталонияликлар жамоаси бундай ёмон стартни охирги марта 2005/06 йилги мавсумда қайд этганди.\n11 йил олдин кўк-анорранглилар жамоаси 7 турдан кейин 10 очко жамғаришганди. Ўша мавсум якунида «Барселона» чемпионликка эриша олганди.\n7-турда Луис Энрике шогирдлари «Сельта»га 3:4 ҳисобида мағлуб бўлишди. Меҳмонлар сафида голларга Пионе Систо, Яго Аспас ва Педро Эрнандес муаллифлик қилди, яна бир гол мезбонлар ҳимоячиси Жереми Матьё ҳисобига ёзилди. «Барселона» сафида ҳимоячи Жерар Пике дубль қайд этди, «Сельта» дарвозасига белгиланган пенальтини Неймар аниқ амалга оширди.\nАйни вақтда «Барселона» 13 очкоси билан турнир жадвалида тўртинчи ўринда жойлашиб турибди. Мадриднинг «Атлетико» жамоаси 15 очко билан биринчи ўринда. Иккинчи ўриндаги «Реал» 15 очко тўплаган, учинчи ўринда «Севилья» 14 очко билан жойлашган.\n«Барселона» ёмон старт\n«Матч ТВ» Испания чемпионати ўйинларини намойиш этадими?\nГвардиола кимни «Барселона» президенти сифатида кўришни хоҳлашини билдирди


Огоҳ бўлинг, одамлар! – Сурхон тонги\nБош саҳифа / Жамият / Огоҳ бўлинг, одамлар!\nАвгуст 1, 2019\tЖамият Изоҳ қолдириш 676 Кўрилди\nОиладаги фарзандлар тарбиясига эътиборсизлик боши берк кўчага етаклаб кетиши, у ҳадсиз изтироб манзили эканлигини англаган инсонгина оиласи ва жамиятдаги соғлом турмуш тарзини қадрлаб яшайди.\nАйрим тенгдошлари қатори хорижга бориб, мўмайгина даромад топиш мақсадида бўлган Марат (мақолада исми ўзгартирилган) эндигина 18 ёшни қаршилаганда, Сариосиё туманидаги жонажон Биллур қишлоғидан Россия давлатига кетади. Ўзига муносиб иш ҳам топади. Ишдан сўнг уни тергайдиган на ота-она, на қавму қариндош бор. Бўш вақтлари қўлидаги телефони ёлғиз эрмагига, овунчоғига айланиб, ижтимоий тармоқлардаги диний мавзудаги ёзишмалар, турли мавзудаги сайтлар уни батамом ўзига ипсиз боғлаб олади. Натижада, “Odnoklassniki.ru” ва “Youtube” сайтларида ўзининг “Қодир Раҳим”( исм ва шариф ўзгартирилган), “Дунёдаги энг ожиз банда”, “Халифа ал Муслим”, “Абу Умар Абдулло”, ”Мужоҳид Ансор” исмлари билан янги профиллар очиб, диний мавзудаги фикрларни кузатиб, мулоҳазалари ва қарашларини ёза бошлайди. Худди шу жойда у ижтимоий тармоқнинг қайсидир бурчагида энг хавфли ўргимчак доми пойлаб турганини хаёлига ҳам келтирмаганди. Ўзига ром этувчи амру маъруфлар, диний қараш ва унинг тарғиботи билан катта пул топиш мавзуларига муккасидан кетади. Мана шу жойда Марат уларнинг домига, “хўраги”га осонгина илинади.\nБола бола-да, ижтимоий тармоқда хуфёна ин қуриб олган “наҳанг”ларга ўралашиб, тузоққа тушиб қолган Марат ўзини гўёки улғайиб қолгандек, ислом динининг фазли-каломини, ақидасини ўзлаштирган катта одамдек сеза бошлайди. Бу даврга келиб, диний мавзуда мулоқот қиладиган “интернетдош”лари сафи кенгайиб бўлганди. Гўёки юксалиб бораётган бу ёш йигит аслида “қаро ерга” кириб кетаётганини мутлақо англамасди. Уни диний билимсизлик, ҳавойи обрў –эътибор, нафс карахт қилиб бўлганди. У 2016 йилнинг сўнгги ойлари ижтимоий тармоқнинг мавзусига айланган “Ислом давлати” халқаро террористик ҳаракати томонидан Россия давлатининг Туркиядаги элчисининг ўлдирилиши ва бу қотиллик атрофидаги воқеалар, тутуриқсиз шарҳларда фаоллик кўрсатади. “Бадном” ғояга чорловларнинг “ҳадиси”ни олган янги гуруҳдоши, яъни “Артур” профилида пайдо бўлган Аҳмаджон исмли шахс бу қотилликни “мужоҳид”ларнинг навбатдаги ғалабаси дея унинг онгига сингдиради ва Маратга Абдували қори, Тоҳир Йўлдош, Абу Салоҳиддинларнинг жиҳодга, ҳижратга ва оқибат шаҳидликка ундовчи маърузалари, суҳбатлари ёзилган видео ва аудио ёзувларни ташлаб туради. “Ал Бухорий котибаси” профилидаги “Абу Юсуф” гуруҳи орқали Қирғизистонда бўлган Абу Бакр билан танишиб қолади.\nЎзича диний “уламо”ларнинг даврасида сўзи ва фикрини билдириб келаётган Марат аврашлар, фириблар оқибатида “жиҳод ва шаҳид”лик бекатига етиб келганлигини сезмай қолганди. Қирғизистонда фаолият олиб бораётган Абу Бакр уни сўнгги манзилга тайёрлади. Марат Суриядаги “Тавҳид ва жиҳод катибаси” террористик гуруҳининг таркиби ва уларнинг ҳаракатланиш қоидаларини пухта ўрганди. Шунингдек, бу қўпорувчи гуруҳдаги вазият ва ҳаракат, жанг амалиёти ҳамда эгаллаган ҳудудлари тўғрисида тўлиқ маълумотга эга бўлди. Бу гуруҳ сафини кенгайтириш учун гуруҳидаги сафдошларига “Ўзбекистон Исломий ҳаракати” террористик ҳаракат раҳбари Тоҳир Йўлдош, “Тажвид ва жиҳод” халқаро террористик ҳаракат раҳбари Абу Салоҳ, “Имом Ал Бухорий котибаси” халқаро террористик ҳаракати раҳбари Шайх Салоҳиддин, Абдували қори, Абдулло Зуфар, Абдуллоҳ домла, Абдулло Бухорий каби шахсларнинг жиҳодга ундовчи маърузаларини мунтазам етказиб турди. Бу макр ва ҳийла оқибатида Марат ва унинг қаттиқ адашган тенгдошлари ўзларининг ёш умрини хазон қиладиган аянчли, жиноий жиҳод ва шаҳидлик йўлини танлаб бўлишганди.\n2018 йилнинг 13 июль куни халифалик давлатини қўмсаб келаётганлар ва “Тавҳид ва жиҳод”котибаси# халқаро террористик ҳаракати сафига қўшилиш учун жанговар тайёргарликни ўташ мақсадида Россия давлати орқали Туркияга, кейин Сурияга кетишга ҳозирланган Марат ҳуқуқни муҳофаза қилувчи идора ходимлари томонидан Сариосиё авто бекатида ушлаб қолинди.\nБизнинг фикратимизда доим бир савол чарх ураверади ва биз бу саволлар ҳар куни берилаётгандек бефарқ кетаверамиз. Нега бу мавзу шунчалик муҳим дея чуқурроқ мушоҳадага бормаймиз. “Яъни динимизга мутлақо ёт ғояларни ва тушунчаларни тарқатувчи” диндорлар пайдо бўлиб қолаётгани, ислом дини ақидаларига ёндошувларда турли ихтилофларни юзага келтираётган “ундовчи”ларга лоқайдлигимиз ўта ачинарлидир. Наҳотки, бу ундов дастлаб миллат фарзандларини, кейин бутун бир жамият турмушини издан чиқаришга асосланганини англаб етмасак. Тарғибот шунчалик қудратга эгаки, озгина сергак тортмасанг, бутун бир давлат, халқ ҳаловатини бузади. Аслида уларнинг асл аёвсиз мақсадлари шу. Буни биргина адашган Марат ва тенгдошлари мисолида ҳам уқиб олдингиз. Сергак бўлинг, одамлар!\nОлдинги Раҳбар кадрлар тайёрлаш – бош мақсадимиз\nКейинги Маънавият фестивали


Хотин-қизларга касб ва бизнес сирлари ўргатилмоқда\nБугун жамиятимизда “Тадбиркор аёл”, “ишбилармон аёл”” каби иборалар кўп ишлатилмоқда ва янада оммалашмоқда. Боиси, ҳақиқатан ҳам мамлакатимизда хотин-қизларни тадбиркорликка жалб қилиш, улар орасида фаолият юритаётган тадбиркор аёлларни қўллаб-қувватлаш каби имкониятлар кўлами тобора кенгайиб бораётир.\nТошкент вилояти Хотин-қизлар Тадбиркорлар маркази раҳбари Шоҳиста Мадиярова бошчилигида бугун вилоятимизнинг ҳар бир туман, шаҳарида “Тадбиркорлик марказ”лари фаолияти йўлга қўйила бошланди. Аёлларни тадбиркорликка жалб этишдан аввал, уларга касб-ҳунар ўргатиш, тадбиркорлик ва бизнес асослари тўғрисида зарур маълумотлар беришга алоҳида эътибор қаратилди.\nАнгрен шаҳридаги “Истиқбол” маҳалласида фаолият юритаётган “Аёллар маъанавият ва маърифат маскани” бугун тадбиркорлик фаолиятини йўлга қўйиш иштиёқидаги аёл-қизлар билан гавжум.\nВилоят Хотин-қизлар Тадбиркорлик маркази, шаҳар ҳокимлиги ҳамда Маҳалла ва оилани қўллаб-қувватлаш бўлими ҳамкорлигида ўқув машғулотлари ташкил этилаяпти. Бугун тикувчилик йўналишида зарур билим ва кўникмаларга эга бўлган 20 нафардан ортиқ хотин-қизга марказ томонидан сертификатлар берилди.\nШоҳиста МАДИЯРОВА - Тошкент вилояти Хотин-қизлар Тадбиркорлик маркази раҳбари:\n- Вилоятимизда фаолият юритаётган тадбиркорларнинг 40 фоизини хотин-қизлар ташкил этади. Тадбиркор аёллар фаолиятини ривожлантириш учун зарур молиявий ресурслар ажратилаяпти, қўлида касб-ҳунари йўқ, “темир дафтар” рўйхатига киритилган аёл-қизларимизга эса бепул ўқув курслари ташкил этилаяпти. Ўз бизнесини бошлаш арафасида бўлган аёлларимиз ҳозирги кунда тикувчилик, сартарошлик, қандолатчилик, бухгалтерия ҳисоби каби йўналишларга қабул қилинмоқда. Деярли 60 нафардан зиёд аёлларимиз тикувчилик сир-асрорларини ўргандилар, сертификатлар берилди. Асосан, бичиш-тикиш, ушбу йўналишнинг бизнес асослари бўйича машғулотлар олиб борилаяпти. Бундан ташқари, семинар-тренинглар ўтказиш режалаштирилган. Шунингдек, уста-ҳунармандлар томонидан қатор йўналишларда маҳорат сабоқлари ташкил этилади.\nБугун Ангрен шаҳар Маҳалла ва оилани қўллаб-қувватлаш бўлими бошлиғи, шаҳар ҳокимининг ўринбосари Наргиза Назарова ”Истиқбол” маҳалласида ташкил этилган ўқув машғулотларидаги жараён билан яқиндан танишди. Улар билан мулоқотда бўлди ва қизиқишлари билан ўртоқлашди. Ҳар бири билан мулоқот жараёнида тегишли маслаҳатлар, таклиф ва тавсиялар берди. Тикувчилик йўналиши бўйича кўникмаларга эга бўлган аёл-қизларга сертификатлар берилди.


Ўзбекистонда минилган машиналар ўртача 30 фоизга арзонлашди\nЎзбекистонда сўнгги бир неча ой ичида автомобиллар иккиламчи бозорида нархлар ўртача ўттиз фоизга пасайди. Озодлик билан суҳбатлашган машинафурушлар нафақат Ўзбекистонда ишлаб чиқарилган автомобиллар, балки иномаркаларни ҳам зарарига сотишга мажбур бўлишаётганини айтишмоқда. Машинафурушларнинг ўзлари бозор тушишини автосалонларда машина олиш осонлашгани билан изоҳлашмоқда. Иқтисодчилар эса, бунинг сабаби ўзбекистонлик харидорнинг қурби пасайганида, дейишмоқда.\nЎзбекистонда минилган автомобиллар нархларининг тушиши янги йилнинг илк ҳафталаридан бошланди, дейди Озодлик билан суҳбатлашган машинафурушлар. Иккиламчи автомобилларни олиб сотиш билан шуғулланадиган тошкентлик Фарход Озодлик билан суҳбатда, ўшандан бери нархлар мунтазам тушиб келаётганини айтади.\n- Нарх-наволар тушиб кетган, чунки бозорда савдо йўқ. Сўнгги 3-4 ой ичида 30-40 фоизга арзонлаб кетди бозор. Ҳозир яна тушадими, кўтариладими билмадиму, лекин ҳозирча ҳар ҳафта нархлар тушиб кеатёганини кўриб турибмиз,- дейди тошкентлик савдогар.\nТутилган машиналарни олиб, у ёқ, бу ёғини созлаб, устига нарх қўйиб сотиш билан шуғулланадиган Фарход ўтган бир ой мобайнида бирорта машина сота олмаганини ҳам айтади.\n- Ҳозир учта машина олиб қўйганман, бирортаси кетмаяпти. Аллақачон олинган нархдан тушиб кетди. Масалан, битта Captiva бор, уч ой аввал нархи 21-22 минг доллар эди. Ҳозир 18 мингга тушди, лекин шуни ҳам олишмаяпти. 17 мингга сўрашяпти, лекин мен учун бу катта зарар бўлади, дейди Фарход.\nМашиналар иккиламчи бозорида нархларнинг пасайиши Ўзбекистон учун ғайриоддий ҳолатдир. Чунки Ўзбекистон автомобил ишлаб чиқарувчи мамлакатлар биринчи 30лигига кирсада, яқинларгача мамлакат автосалонларидан машина сотиб олиш жуда мушкул тадбир бўлиб келган. Шу сабабли иккинчи қўл машиналарнинг бозордаги нархи янгисидан қимматроқ бўлган.\nМашинафурушларнинг айтишларича, сўнгги пайтларда автосалонда янги машина сотиб олиш осонлашиб қолгани бозордаги нархларнинг тушиб кетишига ҳисса қўшган.\nЎзбекистонда 2014 йилда ишлаб чиқарилган 245 мингдан ошиқ автомобилнинг 80 фоизидан ортиқроғи Россияга экспорт қилинган. Лекин ўтган йили Россияда ўзбек автомобилларига талаб 40 фоизга тушиб кетгани Ўзбекистондаги харидор учун машина сотиб олиш жараёнини, ҳақиқатан, сезиларли осонлаштирди.\nЛекин тутилган машиналар савдоси билан шуғулланадиган тадбиркорларнинг айтишларича, нархларнинг тушиши нафақат маҳаллий автомобиллар, Ўзбекистонга олиб кирилаётган иномаркаларга ҳам тааллуқлидир. Ўзбекистонда импорт қилинадиган машиналарга 100 фоизлик бож тўлови жорий қилингани боис иномаркалар рекорд даражада қиммат бўлган.\nНафақат маҳаллий машиналар, иномаркалар нархи ҳам тушмоқда, дейди машинафурушлар.\nМамлакатга иномаркаларни доналаб олиб кириб, сотадиган тадбиркор, Озодлик билан суҳбатда, уч ой аввал Бирлашган Араб Амирликларидан олиб келган Toyota Land Cruiser Prada автомобилини сотолмаётганини айтади. Унинг айтишича, машина нархи ва бож тўлови билан бирга тахминан 63 минг долларга тушган Toyota 60 минг долларга ҳам сотилмаяпти.\n- Ҳозир 6-7 минг зарар қиламиз шекилли. 57 минг бераман, деганга сотиб юбораман, лекин шунга ҳеч ким олмаяпти,- дейди исмини айтишни истамаган машинафуруш.\nЎзбекистонлик мустақил иқтисодчи Ғолиббек Холназаров, Озодлик билан суҳбатда, тутилган машиналар нархининг тушиши мамлакатда ишлаб чиқарилган машиналарнинг экпорти касодга учраётгани билан боғлиқлигини эътироф этди. Лекин, дейди иқтисодчи, бу асосий омил эмас, бу ерда гап ўзбекистонлик харидорнинг умумиқтисодий қурби сустлашганидадир.\n- Россия ҳисобидан Ўзбекистон аҳолиси нисбатан фаровон яшаган вақт тугаяпти. Россиянинг аҳволи чатоқлашгани боис, Ўзбекистоннинг аҳволи ҳам чатоқлашмоқда. Лўнда қилиб айтганда, ўзбекистонлик харидорнинг пули қолмади. Бундан буёғига нафақат машиналар нархи тушади, Ўзбекистон иқтисоди ҳам тушади. Чунки Россияда нефтнинг нархи баланд бўлган йилларда Ўзбекистон у ерда нафақат ўз машиналарини сотди, у ерга мардикорларимиз гуруллаб бориб, ишлаб келаётган эди. Ўзбекистондаги харидорнинг сотиб олиш кучи Россиядан келган пулга боғлиқ эди. Энди Россияда пул топиш камайса, Ўзбекистонда харидорнинг пули ҳам камаяди,- дейди иқтисодчи Ғолиббек Холназаров.\nЎзбекистонда автомобил ишлаб чиқариш 1996 йилда Жанубий Кореянинг Daewoo ширкати билан тенг шерикчилик асосида ЎзДЭУавто қўшма корхонасининг ташкил қилинишидан бошланган. Ўша пайтда 20-25 минг дона машина ишлаб чиқарган ширкат ўрнида 2008 йилда АҚШнинг General Motors ширкати билан қўшма корхона тузилиши ортидан ишлаб чиқариш кўлами сезиларли ошади ва Ўзбекистонда 2014 йилда 245 мингдан ошиқ автомобил ясалади.\nМосква Украинанинг Қрим минтақасини аннексия қилиши ва шарқий Украинадаги россияпараст айирмачиларни қўллаб-қувватлаётганига жавобан жорий қилинган ғарб санкциялари ва жаҳон бозорида нефть нархининг тушиши Россияда иқтисодий бўҳронни авж олдирди. Натижада ўзбекистонлик меҳнат муҳожирлари яқинларига юборадиган пул ҳажмининг пасайиб кетиши Ўзбекистонда ҳам иқтисодий қийинчиликларни келтириб чиқармоқда.\nЎтган ҳафта Озодлик Ўзбекистон кўчмас мулк бозорида ҳам нархлар тушаётгани тўғрисида хабар қилган эди.


Ўзим олий маълумотли ҳисобчиман. 2003-йилда штат қисқаргани сабабли ишсиз қолганман. Оиламиздагилар пишлоқ пишириб сотиш билан шуғулланишади. Яқиндан бери пишлоқ пишириш жараёнида ишлатилаётган, Россияда ишлаб чиқарилган «Сигужние ферменти животного происхождения» кукунидан фойдаланиб пиширилган пишлоқлар шаръий ҳалол ҳисобланадими? Агар ҳаром деб ҳисобланса, мен улар топган маблағдан фойдаланиб бирга яшашим мумкинми? Жавобингиз учун олдиндан раҳмат.\nМазкур кукуннинг таркибини ўрганиш керак, агар унга ҳаром нарсалар қўшилмаган бўлса, яхши. Ҳаром нарса қўшилган бўлса, фойдаланиш ярамайди.\nАгар ўша нарса ҳаром бўлса, сиз уларнинг бошқа касбидан ўзингиз учун нафақа олиб яшасангиз жоиз. Валлоҳу аълам.


БОЛЛИВУД ЮЛДУЗЛАРИНИНГ САРВИҚОМАТЛИК СИРЛАРИ | Суғдиёна биринчи аёллар электрон журнали\nБолливуд гўзаллари қандай овқатланишни, сарвқоматлиликни сақлашни жуда яхши билишади. Улар орасида Ҳолливуд гўзалларидек озишга киришиб кетиб, касалликка учрайдиганлари деярли топилмайди. Ҳар икки ҳинд гўзалидан бирининг тушунчаси бўйича гўзаллик аввало соғломлик ва кўзга кўримлиликда экан. Кўзга кўримлилик даражаси ошиб кетмаслиги учун эса улар доимо ҳаракатда!\nРавина ТАНДОН: «Ўзимга бир ўлчам кичик кийим харид қиламан»\nРавина Тандон иккинчи бор она бўлганидан сўнг аста-секинлик билан ўзини тиклаб олди. Бунга ўз ҳаётий қарашлари ва она сифатида фарзандининг саломатлигини биринчи ўринга қўйиши сабаб эди. Равина тўлишиб қолгани билан боғлиқ саволларга шундай жавоб берган эди: «...Ҳозирча менга Женнифер Лопес каби тонгги соат 4 да уйғониб, кўчада югуришдан наф йўқ. Гўдак ҳаётининг ҳеч бўлмаса дастлабки 4 ойида унинг қошидан кетмаслигим шарт! Она-бола мириқиб дам олишимиз керак. Агар ҳозирданоқ парҳез тутсам, қоматимни ростлашга киришсам, боламни қийнаб қўяман, сутдан қоламан!»\nҲақиқатан ҳам туғруқдан сўнг 4 ой ўтгач, Равина ўз қомати устида ишлашга астойдил киришди. Актриса «илиги бақувват» панжоблик қизлардан бўлгани учун ҳам ундан ўта хипчабелликни кутиш қийин эди. Шундай бўлса-да, Равина катта ёшдаги ҳомиладорликдан ортиқча килограммлар асорат бўлиб қолмаслиги учун курашишга аҳд қилди ва буни уддалади.\nУмуман олганда, аввалги ҳомиладорликдан орттирган тажрибасига кўра, Равина 9 ой мобайнида ўта семириб кетмасликни, фаол турмуш тарзи кечиришни мақсад қилиб қўйганди. Оғироёқ пайтида тўйимли овқатлардан тез-тез, аммо кам-камдан еб, кўпроқ пиёда юришга одатланди. Туғруқдан сўнг 4 ой ўтгач, ҳар куни эрталаб тоза ҳавода 20-40 дақиқагача аввал секин, сўнг ўртача тезликда ва энг охирида югуриб машқ қила бошлади. Бир кунда 6 мартагача оз-оздан тановвул қилишга одатланди. Таомномасидаги қуюқ овқатлар зайтун мойида пиширилади, балиқ ва жўжа гўшти истеъмоли чекланмайди, жавдар нон ейиш мумкин, шакар ишлатилмайди.\nРавина Тандон сут ва банан аралашмали тозаловчи парҳезни жуда яхши кўради. У «Парҳез билан биргаликда рақс, сув ванналари, йога ва аэробика машқлари ҳам катта самара беради», деб ҳисоблайди. Ўз-ўзини илҳомлантириб, бир ўлчам кичик кўйлак сотиб олади.\nКарина КАПУРни 60 дан 48 килогача оздирган омиллар\n1. Эрталаб иссиқ чой ёки қаҳва ичаман.\n2. Нонушта ўрнига бир коса ёнғоқли мюсли (витаминлар, ёғлар, аминокислоталар билан бойитилган сули ёки буғдой ёрмаси) ёки иккита паратха (ҳиндча қатлама нон) ва йогурт истеъмол қиламан.\n3. Тушликка кўкатли чапати (нон) ва ясмиқ (чечевица) шўрваси жону дилим!\n4. Ҳар уч соатда илиқ сут ичиб, ёнғоқ еб тураман. Бу суратга тушиш майдончасида менга қувват бериб туради.\n5. Кунига икки литр сув ичаман.\n6. Ҳар бир тамадди охирида юпқагина кесилган пишлоқ ейман. Пишлоқни жудаям яхши кўраман. Ундаги оқсил ва ёғ кислоталари мураккаб актрисалик фаолиятимда тушкунликка тушишимга йўл қўймайди.\n7. Кечки таомга ясмиқ ва кўкатли салат истеъмол қиламан.\n8. Йога машқлари билан шуғулланаман. Бунда 1.000 марта Капалбхарти ва 50 марта Намаскар йога ҳолатида бўламан.\n9. Энг асосийси, гўзал ва латофатли эканлигингизга ишончим 100 фоиз бўлиши керак!\nШилпа ШЕТТИ. Бир кунлик таомнома\n«Нимани истасам, ўшани ейман, бир кунда тахминан 2.000 килокалорияни паққос тушираман. Пайшанба кунлари вегетерианлар каби овқатланаман, ўша куни гўшт ҳақида унутаман. Менинг кунлик нонуштам оддийгина: сули ёрмаси ва қора чой. Ҳафтада 3-4 марта спортзалда шуғулланаман. Машқлардан сўнг иккита ҳинд ёнғоғи, 8 дона майиз ва коктейл билан ўзимни сийлайман. Соат 14:30 да тушлик қиламан. Тушлик дастурхонимда битта роти нони, ўсимлик мойида қовурилган сабзавотлар, помидорли қайлада тайёрланган ясмиқ ва товуқ гўшти бўлади. Агар бирор ширинлик истаб қолсам, ўзим шоколад ёки кулфи (кучли калорияли ҳиндча музқаймоқ) ейман. Соат 17:00 да кўк чой ичаман, кун давомида иссиқ қайнаган сув кўп ичаман. 21:30 да кечки таом сифатида анор, олма ва салат-латук истеъмол қиламан. Уйқуга жуда кеч ётаман.\nСелина ЖЕЙТЛИ: «Қанча кўп есам, шунча кўп ишлайман!»\nСелина Жейтли (2001 йилда «Ҳиндистон гўзали» мақомини олган): — Мен бошқалар қилган ишнинг тескарисини бажараман. Бошқалар қанча кўп ишласа, шунча кўп ейди, мен эса аксинча. Бир кунда 7 марта кам-камдан нималардир еб тураман. Кунига 7-8 пиёла кўк чой ичаман. Нонушта қилмаган куним йўқ. Ёнғоқ ва мевалардан кўп истеъмол қиламан. Еган-ичганимнинг калориясини эса ҳечам ҳисоблаб кўрмаганман.\nОзиш орзусидагиларга Болливуд юлдузлари тажрибасидан келиб чиқиб, яна ўша ўзгармас ҳақиқатни айтамиз: қоматингиз қандай бўлса, шундайлигича туришини истасангиз, кам енг, кам денг, ўзингизга мос парҳезни топинг ва кўпроқ ҳаракатда бўлинг!Twitter НравитсяSocButtons v1.5


ЭЪТИБОР ВА ЯКДИЛ МУНОСАБАТ ТУФАЙЛИ ФУҚАРОЛАРНИНГ МУАММОЛАРИ ҲАЛ ЭТИЛДИ - AUZ.UZ\nЭЪТИБОР ВА ЯКДИЛ МУНОСАБАТ ТУФАЙЛИ ФУҚАРОЛАРНИНГ МУАММОЛАРИ ҲАЛ ЭТИЛДИ\nШаҳрихонда туман ҳокими Ҳикматилло Дадахонов васектор раҳбарларининг қабулига кўпчилик келди. Улар муаммоларини ҳал этиш, оғирини енгил қилиш учункўмак сўрашди.\nАзамат маҳалла фуқаролар йиғинида яшовчи Гуллола Йўлчиева ногиронлиги бор қизи учунмахсус аравача зарурлигинибилдирди. Ҳомийлар кўмагида эҳтиёж қондирилди. Биргина Гуллола Йўлчиева эмас, балки шундай ёрдамга мухтож ўнлаб фуқароларгамахсус аравачалар берилди.\nАзамат Абдурасулов Қашқар маҳалла фуқаролар йиғинида истиқомат қилади. Банкдан кредит олиш истагида. Миллийбанк Шаҳрихон бўлими мутасаддиларига муаммонинг ечимини топиш топширилди.\nМаслаҳаттепа маҳалласидан Мамлакатхон Гулиева суюлтирилган газ баллонига эҳтиёжмандлигини айтди. Бегбачча маҳалла фуқаролар йиғинидан келган БахтигулТўрақуловага моддий ёрдам зарур. Саховатли инсонларёрдам кўрсатишди.\nТуман ҳокими ва сектор раҳбарларининг қабули чоғидамурожаатларда кўтарилган муаммоларнинг аксарияти жойида ҳал этилди, назоратга олинди.\nБундай эътибор ва якдил муносабат, муаммоларнинг ҳал этилиши фуқароларнингдавлат ва ҳаётдан рози бўлишини кўрсатиди, албатта.\nСуратларда: Шаҳрихон тумани ҳокими Ҳикматилло Дадахонов томониданўтказилган қабул жараёнидан лавҳалар.


216 ta kanal eslovlari\n351 ta repostlar\n16 Mar, 08:25\n13 Mar, 07:43\n13 Mar, 05:24\n13 Mar, 05:07\nNavoiy shahar 8-axborot texnologiyalariga ixtisoslashtirilgan maktab\n11 Mar, 09:52\n23 Jul, 07:56\n20 Jul, 20:36\nНАВОИЙ ШАҲАР ҲОКИМЛИГИ АХБОРОТ ХИЗМАТИ 25 Jul, 07:05\nЯқинда ижтимоий тармоқларда Навоий шаҳри Толстой кўчаси, 3 уй ёнидаги кўча ёритгич чироқларининг носоз ҳолатдалигини ўзида ифода этган мурожаат эълон қилинди.\nМазкур мурожаат Навоий шаҳар ҳокимлиги назорати остида тегишли масъуллар томонидан ўрганилди.\nНатижада мазкур ҳудуддаги носоз ёритгич чироқларининг созлигини таъминлаш чоралари кўрилди.\nУмуман олганда, айни пайтда Истиқлол байрамимизнинг шонли 30 йиллиги олдидан Навоий шаҳрида кенг кўламли ободонлаштириш, бунёдкорлик ишлари олиб борилмоқда. Жараёнда таъмирталаб йўлларни таъмирлаш, кўчаларни обод этиш тадбирлари уюшқоқлик билан давом этмоқда. Бундан кўзланган мақсад эса битта - байрамни муносиб кутиб олишга қаратилган.\nНАВОИЙ ШАҲАР ҲОКИМЛИГИ АХБОРОТ ХИЗМАТИ 25 Jul, 06:01\nНАВОИЙ ШАҲАР ҲОКИМЛИГИ АХБОРОТ ХИЗМАТИ 25 Jul, 05:29\n"Кейинроқ бажараман дейиш – дангасаликнинг асосий белгиси. Бажармоқчимисан – қўрқма. Қўрқдингми – бажарма!"\nНАВОИЙ ШАҲАР ҲОКИМЛИГИ АХБОРОТ ХИЗМАТИ 24 Jul, 16:45\n2019 йилнинг 25-26-ноябрь кунлари Ўзбекистон Республикаси Бош вазири ўринбосарининг 2019 йил 3 октябрдаги 14/1-104-75-сонли топшириғига мувофиқ, “Инсон капитали индекси-2019” рейтингида Ўзбекистон Республикасининг тўлақонли аъзо сифатида эътироф этилишини таъминлаш мақсадида умумтаълим муассасаларининг 5-синф ўқувчилари ўртасида ташкил этилаётган тадқиқотнинг асосий синов жараёни вилоятнинг Қизилтепа (7-,15-мактаблар), Хатирчи (78-мактаб) ва Навоий шаҳри (8-мактаб)даги умумий ўрта таълим мактабларида ташкил этилди. Ушбу жараён Вазирлар Маҳкамаси ҳузуридаги Таълим сифатини назорат қилиш давлат инспекцияси мутахассиси Абдураҳмон Очилов раҳбарлигида ташкил этилиб, намунали ўтказилган эди.\nЖорий йилнинг 19 октябрь куни Ўзбекистон Республикаси Халқ таълими вазирлиги, Таълим сифатини назорат қилиш давлат инспекцияси ҳамда халқаро экспертлар иштирокида бўлиб ўтган вебинарда олинган натижалар эълон қилинди. Рейтинг якунларига кўра Навоий вилояти\n80,3 % натижа кўрсатиб Республикада 2-ўринни эгаллади.\nНАВОИЙ ШАҲАР ҲОКИМЛИГИ АХБОРОТ ХИЗМАТИ 24 Jul, 04:47\nНавоийлик ўқувчилар нималарга қодир эканлигини яна бир карра юксак минбарларда исботлади. Биология фани бўйича Португалия давлатида 18-23-июль кунлари бўлиб ўтган халқаро олимпиадада дунёнинг 76 та давлатидан 304 нафар кучлилар иштирок этди. 32-Халқаро Биология олимпиадаси (IBО) натижалари эълон қилинди.\nНавоий шаҳридаги 11-мактабнинг 11-синф ўқувчиси Турдибоев Ёрқинбек Зафар ўғли мазкур нуфузли олимпиадада муносиб иштирок этиб, кумуш медаль соҳиби бўлгани барчамизни қувонтирди.\nБундан аввалроқ у AKFA университети, шунингдек Америка Қўшма Штатларининг бир нечта университетларига муддатидан олдин ўқишга киргани маълумотини берган эдик.\nБиология оламида оламшумул янгиликлар қилишга қодир бўлган Ёрқинбекнинг фан оламида ёрқин юлдуз бўлишига ишонч билдирамиз!\nНАВОИЙ ШАҲАР ҲОКИМЛИГИ АХБОРОТ ХИЗМАТИ 24 Jul, 04:42\nБугун, 24 июль Ўзбекистон Республикаси Президенти Шавкат Мирзиёев таваллуд топган кун\nДавлатимиз раҳбари 64 ёшни қаршиламоқда.\nНАВОИЙ ШАҲАР ҲОКИМЛИГИ АХБОРОТ ХИЗМАТИ 24 Jul, 04:40\nBugun, 24 iyul\n☀ +43°...+29°, Ochiq havo\nHozir: ☀ +26°, ↙ 10 m/s\nTong: ☀ +33°\nKun: ☀ +41°\nOqshom: ☀ +41°\nShamol: Shimoliy-shimoli-sharqiy, 13 m/s\nQuyosh chiqishi: 05:31\nQuyosh botishi: 20:02\nНАВОИЙ ШАҲАР ҲОКИМЛИГИ АХБОРОТ ХИЗМАТИ 23 Jul, 18:35\nНАВОИЙ ШАҲАР ҲОКИМЛИГИ АХБОРОТ ХИЗМАТИ 23 Jul, 13:45\nЎзингни кичик санашни бас қил!\nСен - юрадиган бир оламсан.\nМавлоно Жалолиддин Румий.\nНАВОИЙ ШАҲАР ҲОКИМЛИГИ АХБОРОТ ХИЗМАТИ 23 Jul, 10:34\nНАВОИЙ ШАҲАР ҲОКИМЛИГИ АХБОРОТ ХИЗМАТИ 23 Jul, 08:16\nСайлов участкалари ўрганилмоқда.\nНавоий вилояти ҳокими Кобул Турсунов Кармана туманидаги сайлов участкаларининг тайёргарлик жараётлари билан танишди.\n➖ 5 августга қадар (сайловга камида саксон кун қолганида) вилоят, туман, шаҳар сайлов комиссиялари тегишли маҳаллий Кенгашлар томонидан ўн бир — йигирма бир нафар комиссия аъзосидан иборат таркибда тузилади;\n➖ 10 августга қадар (сайловдан камида етмиш беш кун олдин) сайлов округларининг рўйхатлари уларнинг чегаралари, сайловчилар сони ва округ сайлов комиссияларининг жойлашган ери эълон қилинади;\n➖ 15 августгача (сайловга камида 70 кун қолганида) – сиёсий партиялар Ўзбекистон Республикаси Президентлигига бўлажак номзод тўғрисидаги маълумотларни Марказий сайлов комиссиясига тақдим этиши керак;\n➖ 20 августда (сайловга 65 кун қолганида) Ўзбекистон Республикаси Президентлигига номзодлар кўрсатиш бошланади;\n➖ 9 сентябрда (сайловга 45 кун қолганида) Ўзбекистон Республикаси Президентлигига номзодлар кўрсатиш тугайди;\n➖ 14 сентябргача (сайловга камида қирқ кун қолганида) округ сайлов комиссияси беш — ўн тўққиз нафар аъзодан иборат таркибда участка сайлов комиссияси тузади;\n➖ 19 сентябрда (сайловга ўттиз беш кун қолганида) номзодларни рўйхатга олиш тугалланади;\n➖ 20 сентябрдан (номзодларни рўйхатга олиш учун белгиланган охирги куннинг эртаси) сайловолди ташвиқоти бошланади;\n➖ 9 октябргача (сайловга ўн беш кун қолганида) сайловчиларнинг рўйхатлари ҳамма танишиб чиқиши учун тақдим этилади.\n➖ 22 октябрь сайловолди ташвиқотининг охирги куни.\nНАВОИЙ ШАҲАР ҲОКИМЛИГИ АХБОРОТ ХИЗМАТИ 23 Jul, 08:00\nТаъкидлашдан чарчамайман, ишларнинг энг қийини халқларни ўзгартириш. Ҳукуматларнинг ўзгаришига келсак, агар халқлар буни хоҳласа, улар ўзидан-ўзи ўзгаради.\nНАВОИЙ ШАҲАР ҲОКИМЛИГИ АХБОРОТ ХИЗМАТИ 23 Jul, 07:56\n"HUDUDGAZ NAVOIY" MCHJ MATBUOT XIZMATI'dan repost\n📌📌ДИҚҚАТ! ТАЪМИРЛАШ ИШЛАРИ САБАБЛИ НАВОИЙ ШАҲРИНИНГ БАЪЗИ ҲУДУДЛАРИДА ГАЗ ТАЪМИНОТИ ВАҚТИНЧА ТЎХТАТИЛАДИ\n“Navoiyshahargaz” газ таъминоти бўлими томонидан “Жанубий” маҳалла “Жанубий” кўчасидаги 18 та кўп қаватли уйларда яшовчи истеъмолчиларни табиий газ билан таъминловчи ер усти паст босимли диаметри 76 ммли газ қувурини тартибга келтириш режалаштирилган.\nШу мақсадда жорий йил 23 июль куни соат 13:00 дан 18:00 гача мазкур ҳудуддаги 18 та та кўп қаватли уй-жойларнинг 520 та аҳоли хонадонлари ва улгуржи истеъмолчиларига табиий газ таъминоти вақтинча тўхтатилади.\nТаъмирлаш ишлари якунига етгач, табиий газ таъминоти қайта тикланади.\n✍“Hududgaz Navoiy” газ таъминоти филиали матбуот хизмати\nНАВОИЙ ШАҲАР ҲОКИМЛИГИ АХБОРОТ ХИЗМАТИ 23 Jul, 05:38\nAқл қўйдир, нафс бўри, иймон эса чўпон. Aгар иймон кучли бўлмаса, нафс ақлни ейди.\n✍ Мавлоно Жалолиддин Румий\nНАВОИЙ ШАҲАР ҲОКИМЛИГИ АХБОРОТ ХИЗМАТИ 23 Jul, 05:35\n24-26 июль кунлари республика ҳудудларида иссиқ ҳаво ҳарораратлари кузатилади.🌡📈\nБу кунлари ўртача суткалик ҳаво ҳароратининг иқлимий меъёрдан 6-8 даражага юқорилаб кетиши прогноз қилинмаётгани учун бу кунлари инсонларни силласини қуритадиган аномал иссиқ ҳодисаси кузатилмайди.\nАммо, аномал иссиққа яқин ҳароратлар юқори иссиқликни келтириб чиқаради. Чўл ҳудудларида ҳаво ҳароратининг максимумлари +45 даражагача иссиқ бўлиши мумкин.🌡📈\nНАВОИЙ ШАҲАР ҲОКИМЛИГИ АХБОРОТ ХИЗМАТИ 23 Jul, 05:33\nBugun, 23 iyul\n☀ +40°...+26°, Ochiq havo\nHozir: ☀ +25°, ↙ 10 m/s\nKun: ☀ +38°\nOqshom: ☀ +39°\nShamol: Shimoliy-shimoli-sharqiy, 11 m/s\nBosim: 749 mm sim. ust.\nQuyosh chiqishi: 05:30\nQuyosh botishi: 20:03\nНАВОИЙ ШАҲАР ҲОКИМЛИГИ АХБОРОТ ХИЗМАТИ 22 Jul, 18:18\nНавоий вилояти саноат маҳсулотлари ишлаб чиқаришда юқори кўрсаткич қайд этди\n2021 йилнинг январь-июнь ойларида Ўзбекистон корхоналари томонидан 200,1 трлн сўмлик саноат маҳсулотлари ишлаб чиқарилди.\n◾Навоий вилоятида саноат маҳсулотлари ишлаб чиқариш аҳоли жон бошига 34 млн 493 минг сўмдан тўғри келиб, республикадаги энг баланд кўрсаткич бўлди.\nНАВОИЙ ШАҲАР ҲОКИМЛИГИ АХБОРОТ ХИЗМАТИ 22 Jul, 18:17\nНАВОИЙ ШАҲАР ҲОКИМЛИГИ АХБОРОТ ХИЗМАТИ 22 Jul, 05:52\nНАВОИЙ ШАҲАР ҲОКИМЛИГИ АХБОРОТ ХИЗМАТИ 22 Jul, 05:51


Татаристонда "мужоҳидлар" қидирилмоқда\nТатаристон муфтийси Илдус Файзовнинг портлатилган хизмат машинаси, Қозон, 2012 йил 19 июл.\nТатаристон Республикаси Тергов қўмитаси Интернетда пайдо бўлган ва ўзини 19 июл кунги ҳужум учун масъулиятни ўз зиммасига олган “мужоҳидлар” видеоролигини текширмоқда. Террорчиликни содир этганликда гумонланаётган гуруҳ аъзоси сифатида Ўзбекистон фуқароси ҳам ҳибсга олинган.\nYoutube Интернет порталида пайдо бўлган видеоёзувлардан бирида камуфляж кийимида ва автомат кўтариб турган шахс шу йилнинг 19 июл куни Татаристон Мусулмонлар диний бошқармаси раҳбари Илдус Файзов ва унинг ўринбосари Валиулла Якуповга қилинган ҳужум унинг буйруғи асосида амалга ошганини айтади.\n- Мен Муҳаммад, Татаристон мужоҳидлар амири, қуйидагини маълум қилмоқчиман: менинг буйруғим билан Ислом душманлари бўлмиш Файзов ва Якуповга қарши операция амалга оширилди. Мен амалиёт яхши ўтказилганини таъкидламоқчиман. Иншаоллоҳ, Оллоҳ душманларига қарши бундай амалиётлар давом этади,- дея юзини яширмасдан автоматга суяниб баёнот берди бу шахс.\nРолик давомида ўзини “мужоҳидлар амири Муҳаммад”деб атаётган шахс шаҳодат калимаси битилган қора байроқ фонида барча Татаристон имомларига қарата қуйидаги шартларни қўяди.\n- Шариат асосларига қайтилсин ва анъанавий ислом тарғиботи бас қилинсин! Кофирларга жаноза, никоҳ ўқилиши тўхтатилсин ва уларнинг соғлигини тилаб дуо қилишга чек қўйилсин. Уларнинг қонун-қойидалари бўйича яшаш ташвиқоти тўхтатилиб, сайловлар бекор қилинсин. Масжидлар эшиклари мусофирлар учун доимо очиқ бўлсин. Шариатда кўрсатилган бу талабларни бажара олмайдиган ёки бажаришни истамайдиган имомлар ўз ўринларини тарк этсинлар. Шу ҳолатдагина сизлар мужоҳидлардан ҳимояланасиз! дейди ўзини Татаристон мужоҳидларидан бири деб таништирган шахс.\nТатаристон бош муфтийси Файзов яраланиши ва унинг ўқув масалалари бўйича ўринбосари Якуповнинг ўлдириб кетилиши ортидан пайдо бўлган яна бир видеороликда қора байроқ фонида қурол кўтариб турган ниқоб кийган етти нафар шахсдан биттаси юзини яширмасдан баёнот бераётгани тасвирланган.\n“Ўзларини Татаристон мужоҳидлари ва 2007 йилда чечен жанггариси Доку Умаровга қасамёд келтирганини, Умаровнинг буйруқларини бажаришни давом этишини иддао қилаётган шахслардан бири аниқланди”, дейди Озодликка Татаристон Республикаси Тергов қўмитаси раҳбари муовини Андрей Шептицкий.\n- Мазкур ролик жиноий иш материалларига илова қилинди ва унга экспертиза тайинланди. Ҳозирча бирор натижа йўқ. Жами иккита бундай баёнот эълон қилинди: биринчиси 19 июл куни, иккинчиси – икки ҳафта ўтгач Интернетга қўйилди. Тахминларимизга кўра, иккинчи роликда тасвирланган шахс 36 ёшли Раис Мингалеев, дея маълум қилди Тергов қўмитаси расмийси Андрей Шептицкий.\nАйни пайтда, Татаристон Республикаси бўйича Тергов қўмитаси расмий сайтида республика ҳудудида қотиллик, террорчилик актлар ва бошқа жиноятларни содир этганликда айбланаётган 1976 йилда туғилган Роберт Валеев ва Раис Мингалеевлар қидирувга берилгани эълон қилинди.\nПайдо бўлиши биланоқ қизғин баҳсларни келтириб чиқарган бу видеороликлар, кўплаб Интернет фойдаланувчилари томонидан “саҳналаштирилган қўғирчоқ ўйин”, “провокация” деб аталмоқда: кимдир бу роликларда ҳақиқатан “ваҳҳобийлар” тасвирланганини тахмин қилса, айримлар видеобаёнот “режиссёрлари” ва “актёрлари” Россия хавфсизлик идораси ходимлари эканини айтмоқда.\nЎзини “Расим Сатаев” деб таништирган фойдаланувчи “Улар ҳатто “Ассалом” ва “Бисмиллоҳ”ни муслимлардек талаффуз этмаяпти. Айниқса Рамазон оийда ҳақиқий мусулмонлар бундай ҳаракатларга қўл урмайди, чунки бунинг ортидан оддий мусулмонларнинг ҳибсга олиниши ва тинтувлар бошланишини англаш қийин эмас!”, дея фикр билдиради.\nТатаристон муфтийси Илдус Файзов ва унинг ўринбосари Валиулла Якуповга 19 июл куни уюштирилган ҳужумга алоқадорликда гумонланиб ҳибсга олинган беш кишининг бири ўзбекистонлик Абдунозим Отабоев экани хабар қилган эдик. Тергов ҳужжатларига кўра, Абдунозим Отабоев портлаш рўй бергунига қадар муфтийнинг машинаси ортидан юрган, портлашдан сўнг воқеа жойидан ғойиб бўлган.\n21 июл куни Қозон шаҳрининг Вахитов туман суди ўзини бу жиноятга мутлақо алоқаси йўқлигини айтаётган Абдунозим Отабоевни 20 сентябргача ҳибсда сақлаш ҳақида қарор чиқарди.


28 май 2022, Тошкент вақти: 02:04\nЛДПР партияси асосчиси, саккиз чақириқнинг барчасида Давлат Думаси депутати бўлган Владимир Жириновский 76 ёшида вафот этди. Бу ҳақда Давлат Думаси спикери Вячеслав Володин маълум қилди. Аввалроқ Жириновский коронавирус юқтириб шифохонага ётқизилган эди.\n25 март куни Россиянинг “РИА Новости” давлат агентлиги, шунингдек Mash телеграм-канали Жириновский вафот этгани ҳақида хабар қилган, аммо бу хабар тасдиқланмаганди. Расмий маълумотга ишонилса, сиёсатчининг соғлиғи барқарор бўлиб, у касалхонада муолажани давом эттираётган эди.\nЖириновский олти марта президентликка номзод бўлган, у урушқоқ табиати ва кескин сўзлари, жумладан, миллатчилик руҳидаги чиқишлари билан танилган эди. Владимир Жириновский Совет Иттифоқида биринчи мухолифат партиясини рўйхатдан ўтказди ва ўлимига қадар унга раҳбарлик қилди. 2000-йиллар охирида партия узил-кесил Кремль иттифоқчисига айланди.\nЖириновский Олмаота шаҳрида туғилган, унинг оиласи бу ерга Иккинчи жаҳон уруши йилларида кўчиб келган эди. Владимир Жириновский МДУнинг Шарқ тиллари институтида ўқиган, у ерда турк тили ва адабиётини ўрганган. Собиқ курсдошлари унинг талабалик чоғидан КГБга ишлай бошлаганини тахмин қилишади. 1969 йилда Жириновский Туркияга малака оширишга юборилади, у ерда, ўзи айтишича, Ленин суратли значокларни сотгани учун қамоққа олинган.\nҚамоқ унинг дипломатия соҳасида карьера қилишига имкон қолдирмади, шу боис бўлажак сиёсатчи юриспруденцияни ўрганиш билан шуғулланди.\nРасмий таржимаи ҳолига кўра, у Давлат телерадиосида, СССР Ташқи иқтисодий алоқалар давлат қўмитасида ва Тинчликни сақлаш қўмитасида стажировка ўтаган, Касаба уюшмалар ҳаракати Олий мактаби деканатида чет эллик талабалар билан ишлаш бўйича ходим бўлган, кейинроқ СССР Адлия вазирлиги Хорижий юридик коллегиясига ишга ўтган – совет даври воқелигида бу лавозимларнинг барчаси махсус хизматлар билан яқиндан таниш бўлишни билдирарди.\n1988 йилда Жириновский мухолиф кайфиятли Демократик иттифоқ қурултойида иштирок этади. Совет Иттифоқи Либерал-демократик партиясини тузишда қатнашади, тез орада унга раҳбар бўлади ва партияни ўзи рўйхатдан ўтказади.\nЖириновский Россиядаги биринчи президент сайловида иштирок этиб, 7.8 фоиз овоз олган.\nУ ФҲДҚнинг (ГКЧП) давлат тўнтаришига уринишини қўллаб-қувватлаган, ЛДПР партияси эса СССРнинг тарқатилишига қарши эди, партия ўз ташвиқотида империалистик риторикадан фойдаланарди. Кейинроқ, 1993 йилда Давлат думасига илк сайловда ЛДПР рўйхат бўйича энг кўп – 22,92 фоиз овоз тўплади ва бу унга энг катта партия фракциясини шакллантириш имконини берди.\n1999 йилда ЛДПР мухолифатда бўла туриб, КПРФнинг президент Борис Ельцинни импичмент қилиш ташаббусини дастакламади. Ўшанда у Озодлик радиоси эфирида “бу билан Россияда демократияни қутқариб қолгани”ни иддао қилди, чунки, акс ҳолда Ельцин КПРФни тарқатиб юбориши ҳеч гап эмас экан.\nЕльцин ўзига Владимир Путинни ворис қилиб танлади. Путин президентлигида Жириновский партияси ҳокимият учун ортиқ мухолифат бўлмай олди, балки энг муҳим масалаларда зўр бериб ҳукумат ёнини олди. Рақиблари Жириновскийни махсус хизматлар билан алоқа қилишда, ЛДПРдаги депутатлик ўринларини уюшган жиноятчилик ва бизнес вакилларига сотишда, шунингдек Кремль фойдасига мухолифат ролини ўйнаётганликда айбладилар. У ҳаммасини рад этди.\nЛДПР оммавий мафкураси кичик шаҳарларнинг камбағал аҳолисига таянар, сиёсатчининг ўзи эса миллатчилик риторикасидан фойдаланарди. Жириновский Давлат Думаси минбаридан бошқа депутатлар ва мулозимларни ҳарчанд танқид қилмасин, Путин шахсига тегиб кетадиган гап айтишдан ҳамиша тийилди.\nУ диктаторлар – Саддам Ҳусайн ҳамда Муаммар Каддафий билан кўп марталаб учрашган, аксиламерикан шиорларни қўллаб-қувватлаган.\nЖириновскийнинг “ҳар бир хотинга – биттадан эркак, ҳар бир эркакка бир шишадан ароқ” ҳамда “рус аскарининг Ҳинд океани бўйида этигини ювиши” ҳақидаги ваъдалари жуда машҳур. Аммо у 2011 йилги сайлов кампанияси чоғида бу гапларидан тонган эди.\nЭкспертлар ЛДПР етакчи атрофида ҳаддан ортиқ марказлашганини урғулаб, Жириновский кетганидан сўнг партия ечимсиз муаммоларга йўлиқиши мумкинлигидан бир неча бор огоҳлантиришган.\nКасалхонага ётқизилишидан бир ярим ой олдин – 2021 йил декабрда Жириновский Давлат Думасида сўзга чиқиб, Ғарб мамлакатлари Россиянинг хавфсизлик кафолатларига доир талабларини қабул қилмаган тақдирда Москва “бошқа дастур”ни ишга солишини айтган эди.\n“2022 йил тинч-осойишта ўтишини хоҳлардим, лекин мен ҳақиқатни гапиришни яхши кўраман, 75 йилдан бери ҳақиқатни сўзлаб келяпман. Бу йил тинч бўлмайди. Бу Россия, ниҳоят, буюк давлатга айланадиган йил бўлади. Ҳеч ким чурқ эта олмайди, ҳамма бизнинг мамлакатимизни ҳурмат қиладиган бўлади”.\n23 февралда Россия Донбассга қўшин киритиб, Украина билан кенг кўламли урушни бошлаб юборди. Жириновскийнинг ўзи эса, унинг соғлиғи ҳақидаги хабарларга қараганда, бу воқеаларни кўра олмаган.\nУ қаерга ва қачон дафн этилиши маълум қилинганича йўқ.\nЖириновский Бухорода, AIBA сайлови ва Ғофир Раҳимов, боғчада овқат муаммоси, кўрпа тикаётган ўқитувчилар\n“Халқни муаммолардан чалғитиш”. Россиядаги мигрантофобиянинг илдизи қаерда?\nЖириновский Хабаровскдаги норозилик намойишларини қўллагани йўқ\nЖириновский коронавирус туфайли Марказий Осиё мамлакатлари билан чегараларни ёпишни таклиф қилмоқда\nРус миллатчи сиёсатчиси Владимир Жириновский Бухорога келди\nЖурналистлар Думани тарк этмоқда, Жириновский шилқимлиқда айбланмоқда


УЗДЕМФУНД. UZDEMFUNDSUISSE: июня 2020\nҚўшиқ айтинг, яйраб-кулинг, мен сизга лағмон чўзай,\nҚазону-чўмич бизда ялоқ тутинг, мен сизга явғон сузай.\nПутин оғам омон бўлса, лағмон пишар тўйсин қулоқлар,\nҚорни очлар исён қилса, итларим боғлаган ипларин узай.\nЎттиз икки миллион хонанда-ю, нозанда жилвалар қилсин,\nМадх айласунлар, семирган қўчқордайин мен сизни сузай.\nМирзиён тахаллусим, ашорлар битай, бастакор халқ керак,\nЕмаk-ичмаkни бас қилиб ишланг, мен сизга озроқ хурай.\nЛағмоний бастакор топилиб,\nмусиқа басталанишини кутиб қолувчи\n1) Келганларнинг туфлиси остини ялайдиганлар,\n2) Олдин бизни Макаденский, Чингизҳон, Никалай босиб олган. Барибир енгиламиз. "-Душманни ўзимиз чақириб келайлик", шиори билан чиқадиганлар.\n3) Андижонда Каримов отган эди.\nБуниси ҳам отади.\nБазакли нутуқларга яширинган 3 та хоинлик.\nЎзбек халқи номидан инсонпарварлик, олийжаноблик, қон тўкилмасин, сабр қилайлик .... "фалсафасига" жойланмоқда.\nХокимият ўз умрини узатиш учун халқ миясига тиқиштирган бу гаплар давлатчиликни йўқга чиқараяпди.\nДавлат умри, Хукумат умридан узун бўлишини унутишган.\nХукуматни танқид қилишни, "- давлатга қаршимисан" деган гапга алмаштиришганлар.\n1000ларча одам йиғилиб, "-давлат бизмиз Хукумат қаерда" деб айтаяпганлар ҳам файдо бўлмоқда. Фарғона вилояти ахолисини қўллаб қувватлайман!\nТинч йўллардан Хоким истефосини талаб қилиш хақларини Мирзиёевга ҳам айта олишсин.\nҚарантин бахонасида, давлатни ҳарбий холатда ушлаб турмоқчи бўлаётган Кланни зудлик билан қамоқга олиш керак.\nДавлат Кландан иборат эмас!\nХақ, Халқ ва Адолат тикланмас экан кураш тўхтамайди! Куч ишлатар тизимларидаги миллий қадрларнинг:"- Xалқ билан мулоқат , зулум қилмаслик", ташаббусини қўллаб қувватлайман!\nПрезидент қаттиқ танқид қилиб, хиёнатда гумонланган рахбарларга кўп ўтмай орден-медал беришга мажбур қилаётган кучлар босқинчилардир.\nМиллардларча $ давлат хазинасини ўмарганларни қамоқдан чиқариб, хусусий учоғига, пуллари билан биргаликда кузатиб қўйганлар давлатни бошқармоқдалар.\nҚул хаққи, етим хаққи, халқ мулки жойига қўйилгунча кураша оладиган Хокимият тузилиши керак.\nЙўқолсин мустамлакачиларнинг малайлари!\nВатан, Дин , Иймон, Озодлиги учун шахид бўлган ота-боболаримиз душманнинг бирон жойини ялаб, яшаб ўтмаган!


Тошкент шаҳрида ниқобли жиноятчилар ушланди\n17:33 / 06.03.2017\nТошкент шаҳар Яшнобод туманида икки номаълум шахс юзларига ниқоб ва қўлларига қўлқоп кийган ҳолда 1955 йилда туғилган аёлнинг уйига очиқ қолган эшик орқали кириб, уй эгасини уриб жароҳат етказганлар. Бу ҳақда Ўзбекистон Ички ишлар вазирлиги матбуот хизмати хабар бермоқда.\nХабарда айтилишича, улар аёлнинг қўл – оёқларини скотч билан боғлаб, ичида 23 000 000 сўм пули, 2 500 АҚШ доллари, қиймати 6 000 000 сўм бўлган заргарлик буюмларини ва невараларининг туғилганлик ҳақидаги иккита гувоҳномалари бўлган темир сейфни ҳамда “Нокиа” мобил телефонини олиб воқеа жойидан яширинганлар.\nОлиб борилган тезкор-суриштирув тадбирлари натижасида мазкур жиноятни Тошкент шаҳар Олмазор туманида яшовчи 1993 йилда ва 1994 йилда туғилган икки нафар шахс содир этганлиги аниқланиб улар ушландилар.\n“Ҳозирги пайтда уларга нисбатан тергов ҳаракатлари олиб борилмоқда”, дейилади хабарда.\nТошкент жиноят Яшнобод


Оролбўйи минтақаси тараққиётини таъминлашга хизмат қилувчи ҳужжат | Ўзбекистон Халқ демократик партияси\n2021-11-25 15:52:16 191\nЎзбекистон Президентининг ташаббуси, халқимизнинг қўллаб қувватлаши ўлароқ, Мўйноққа ҳаёт қайтди. Қайтганда ҳам Оролбўйи минтақасида яшаётган минглаб инсонлар қалбига янги умид ва мақсадлар, улуғвор режаларни олиб келди. Давлатимиз раҳбарининг 2021 йил 20 август куни тадбиркорлар билан ўтказган очиқ мулоқотида ушбу минтақада яшаётган тадбиркорларнинг ҳам дарду ташвишлари пухта таҳлил қилинган, муаммоларнинг ечимлари таклиф этилган эди. Президентнинг “Оролбўйи минтақасида тадбиркорликни жадал ривожлантиришга оид қўшимча чора-тадбирлар тўғрисида”ги Фармони бу борада бошланган кенг кўламли ишларни янги босқичга кўтаришга қаратилган.\nФармонга биноан, Мўйноқ туманидаги тадбиркорлар учун 2031 йил 1 январгача ер, мол-мулк, сув солиғи, ижтимоий, фойда, даромад ва айланмадан олинадиган солиқ ставкалари 1 фоиз этиб белгиланмоқда. Бу нимани англатади? Соддароқ айтганда, ушбу солиқ турлари бўйича 2020 йилда кичик тадбиркорларга жами 5,8 млрд сўм солиқ ҳисобланган бўлса, солиқ ставкаси 1 фоиз этиб белгилангандан кейин тадбиркорлар ихтиёрида 5,3 млрд сўм маблағ қолади.\nШунингдек, Хоразм вилоятининг Тупроққалъа, Янгиариқ, Янгибозор туманларида янги ташкил этиладиган ва шу ҳудудларда фаолият юритадиган тадбиркорлар бўйича фойда, ер ва мол-мулк солиғи бўйича ставкалар 50 фоизга камайтирилмоқда. Амалда ушбу ҳудуддаги тадбиркорлар айланмадан олинадиган солиқни тўлашдан 2017 йилдан 2022 йилгача озод этилган бўлиб, унинг ҳисобига 45 та янги тадбиркорлик субъекти ташкил этилган ва уларга 2020 йилда 500 млн сўм миқдоридаги имтиёзлар қўлланилган.\nФармонда ушбу ҳудудда фаолият кўрсатаётган тадбиркорлар учун яратилаётган яна бир қулайлик ва имконият: республикада ишлаб чиқарилмайдиган ўз эҳтиёжлари учун олиб кириладиган асбоб-ускуна, бутловчи ва эҳтиёт қисмлари божхона божидан озод қилинади. Бу ҳали ҳаммаси эмас. Хоразм вилоятида янги барпо этилаётган боғлар, токзорлар ва тутзорлар эгаллаган ерларга ер солиғини тўлаш бўйича имтиёзли давр 5 йил этиб белгиланмоқда. Амалда бу имтиёз 3 йил бўлиб, минтақадаги экологик шароит туфайли дарахтларнинг кўкариб кетиш даражаси бошқа ҳудудлардан кескин фарқ қилади. Бу ҳам деҳқон ва фермер, тадбиркорга ён босишга хизмат қиладиган восита, албатта.\n2020 йилда 56 та тадбиркор 543 млн сўм миқдоридаги солиқ имтиёзидан фойдаланган бўлиб, имтиёз муддатини 2 йилга узайтириш ҳисобига тадбиркорларда 1 млрд сўмдан ортиқ маблағлар қолдирилиши кутилмоқда. Бундан ташқари фармонда, Қорақалпоғистон Республикаси учун давлат томонидан инфратузилма билан таъминланадиган инвестиция лойиҳаларининг қиймати 50 млрд сўм этиб белгиланмоқда. Амалда бу миқдор 200 млрд сўмни ташкил этади. Шунингдек, 50 млрд сўмдан 200 млрд сўмгача бўлган инвестиция лойиҳаларини инфратузилма билан таъминлаш харажатлари лойиҳа қийматининг 20 фоизидан ошмаслиги назарда тутилмоқда.\nФармонда Молия вазирлиги ва Марказий банкка 2022–2026 йиллар давомида: Хоразм вилоятининг 98 та “оғир” маҳалласига “маҳаллабай” ишлаш тизимини жорий этиш учун 200 млрд сўм; аҳолини тадбиркорликка ўқитиш ва жалб қилиш билан шуғулланадиган нодавлат нотижорат ташкилотларини қўллаб-қувватлашга 50 млрд сўм миқдорида кредит ресурсларини ажратиш бўйича вазифа юклатилди.\nШунинг билан бирга, 2022 йил 1 январдан 2027 йил 1 ноябргача Оролбўйи минтақасидаги кичик тадбиркорларга ўз эҳтиёжлари учун фойдаланиладиган асбоб-ускуналарни олиб келиш ва улар ишлаб чиқарган юқори қўшилган қийматга эга маҳсулотларни бошқа ҳудудларга темир йўл транспортида етказиб бериш харажатларининг 50 фоиз қисми; маҳаллий экспортчиларга ўз юқори қўшилган қийматга эга маҳсулотларини экспорт қилишда, Каспий денгизигача ташиш харажатларини тўлиқ қоплаб бериш тартиби жорий этилмоқда.\nИнвестициялар ва ташқи савдо вазирлигига Қорақалпоғистон Республикасида 45 та ва Хоразм вилоятида 40 та кичик саноат зоналари барпо этилишини таъминлаш вазифаси юклатилмоқда.\nЎз-ўзидан равшан, Президент фармони билан Оролбўйи минтақаси тадбиркорлари учун кўплаб янги имкониятлар очиляпти. Бу эса ўз навбатида ҳудуд иқтисодиётига ташқи ва ички инвестициялар ҳажмининг ортишига, янги иш ўринларининг яратилиши ва пировард натижада аҳоли турмуш даражасининг яхшиланишига хизмат қилади. Ўзбекистон Халқ демократик партияси ҳам мазкур фармонни қўллаб-қувватлайди. Унда кўзда тутилган чоралар тадбиркорнинг манфаатларини кўзлайди. Тадбиркорнинг маблағлари кўпайишига хизмат қилади. Тадбиркор бойиса, унинг қўл остидаги ишчиларнинг моддий манфаатдорлиги ошади. Қўшимча иш ўринлари яратилади. Бу аҳоли даромадларининг кўпайиши демак. Демакки, партиямиз электорати эҳтиёжи таъминланади.


ҲАРБИЙЛАР ИШТИРОКИДАГИ ЙЎЛ-ТРАНСПОРТ ҲОДИСАЛАРИ СОНИ ОРТГАНМИ?\nЖамият 19.02.2019 266\nҲарбий хизматчи М.П. ўзига бириктирилган "УАЗ" русумли автомобилни Деҳқонобод туманининг ички йўлларидан бирида бошқариб бораётиб, тезликни оширади ва бошқарувни йўқотади. Натижада машина йўлнинг қарама-қарши томонига чиқиб кетиб, ўз йўлида ҳаракатланиб келаётган мотоциклни уриб юборади. Мотоциклдаги икки фуқаронинг бири воқеа жойида вафот этган бўлса, иккинчиси ҳали-ҳамон шифохонада, оғир аҳволда. Ҳайдовчи суд ҳукми билан икки йилга озодликдан маҳрум этилган.\nЯна бир ҳолатда Нишон туманидаги ҳарбий қисмлардан бирининг хизматчиси З.Р. ўзига бириктирилган автомобилни туманнинг ички йўлида бошқариб келаётганда чанг кўтарилиб, кўриш имконияти кескин пасайиб кетади. Аммо ҳайдовчи ўзбошимчалик билан юришда давом этади ва йўл четида кетаётган аёлни уриб юборади. Аёл воқеа жойида вафот этган, ҳарбий хизматчига эса суд ҳукми билан озодликдан маҳрум қилиш жазоси тайинланган.\nШу билан биргаликда, ҳарбий хизматчиларнинг хизмат вақтидан ташқарида, ўз шахсий автомобиллари иштирокида йўл ҳаракати ҳодисасини содир этиш ҳолатлари ҳам кўп учрамоқда.\nМисол учун, Қарши шаҳридаги ҳарбий қисмлардан бирининг ҳарбий хизматчиси К.Р. ўзига тегишли "Кобальт" автомобилида кечқурун спиртли ичимлик истеъмол қилган ҳолда Қарши-Бешкент йўналиши бўйлаб ҳаракатланади. Натижада йўлни кесиб ўтаётган аёлни уриб юборган. Ҳодиса аёлнинг вафот этиши, ҳайдовчининг озодликдан маҳрум қилиниши билан якунланади.\nБу ҳолатлар ҳақида Қарши шаҳар маданият ва аҳоли дам олиш марказида ҳарбий хизматчилар иштирокида содир бўлаётган йўл-транспорт ҳодисаларининг олдини олишга қаратилган тадбирда гапирилди.\nЎзбекистон Республикаси ҳарбий прокуратураси, Жануби-ғарбий махсус ҳарбий округ қўмондонлиги ҳамда бошқа мутасадди ташкилотлар ҳамкорлигида ташкил этилган тадбир Мудофаа вазирлиги медиа-маркази томонидан тайёрланган махсус видеофильм намойиши билан бошланди. Унда 2018 йил давомида юртимизда ҳарбий хизматчилар иштирокида содир бўлган йўл-ҳаракати ҳодисалари, уларнинг фожиали якуни ўз аксини топган.\nШундан сўнг, ҳарбий прокуратура, вилоят йўл ҳаракати хавфсизлиги бошқармаси, округ қўмондонлиги вакиллари ҳарбийлар иштирокида содир бўлаётган йўл-транспорт ҳодисалари, уларнинг келиб чиқиш сабаблари, шунингдек, йўл ҳаракати қоидаларига киритилган янги ўзгаришлар ҳақида сўз юритди.\n- Таҳлиллар натижаси шуни кўрсатмоқдаки, сўнгги йилларда ҳарбий хизматчилар, шу жумладан, улар бошқарувидаги хизмат ёки шахсий автомобиллар иштирокидаги йўл-ҳаракати ҳодисалари сони ўсиб бормоқда, - дейди Қарши ҳарбий прокуратураси ходими Азиз Исаков. - Бунинг асосий сабаби эса ҳайдовчининг белгиланган қоидаларни яхши билмаслиги ёки унга амал қилмаслиги, тезликни ошириши, эътиборсизлиги, масъулиятни унутишидир.\nТадбирда таъкидланганидек, айтиб ўтилган йўл ҳаракати ҳодисалари атайлаб ёки қасддан содир этилмаган. Лекин ҳайдовчининг эътиборсизлиги, масъулиятни унутиши, белгиланган қоидаларга риоя этмаслиги юқоридаги каби аянчли оқибатларга олиб келиши мумкин. Шундай экан, автомобиль бошқарувига ўтираётган ҳар бир киши огоҳликни, ҳушёрликни, масъулиятни унутмаслиги, белгиланган қоидаларга қатъий риоя этиши лозим.


Пенсия жамғармаси томонидан фуқароларга давлат хизматларини кўрсатишда яратилган янгиликлар. » Milliy Matbuot Markazi\nБош саҳифа Демонстрационный сайт » Иқтисод » Пенсия жамғармаси томонидан фуқароларга давлат хизматларини кўрсатишда яратилган янгиликлар.\nИқтисод / Ҳодиса 27-05-2019, 20:53 0\n2019 йилнинг 24 май куни Миллий матбуот марказида Ўзбекистон Республикаси Молия вазирлиги ҳузуридаги бюджетдан ташқари Пенсия жамғармаси томонидан фуқароларга давлат хизматларини кўрсатишда яратилган янгиликлар ҳамда жорий қилинган интерактив хизматларга бағишланган матбуот анжумани ўтказилди.\nАнжуманда мутахассислар томонидан тизимда жорий этилган ҳамда режалаштирилган интерактив хизматлар хусусида маълумот берилди. Хусусан, 2011 йилдан буён фойдаланилаётган ҳамда йилдан йилга такомиллаштириб борилаётган хизматларнинг бири «Пенсия» электрон дастурий мажмуасидир. Мазкур дастурий мажмуа 3,5 млн.дан ортиқ пенсия ва нафақа олувчилар тўғрисидаги маълумотларни ўз ичига олувчи ягона база ҳисобланади. Дастурда пенсия ва нафақалар тайинлашдан тортиб тўлангунга қадар бўлиб ўтадиган жараёнлар электрон тарзда олиб борилади. Бу барча турдаги ҳисоботларни автоматик тарзда шакллантириш имконини беради.\nИнформацион технологияларни соҳага жорий қилиниши, сохада инсон омилини минималлаштириш, шаффофликни таъминлаш, ортиқча вақт сарфи ҳамда пенсия ва нафақа олувчиларнинг оворагарчиликларини камайтиради. Жумладан,\n• АТ “Халқ банки” билан пенсия ва нафақа олувчиларнинг тўлов қайдномаларини юбориш, тўланган (тўланмаган) пенсия ва нафақалар тўғрисида маълумот алмашиш фақат электрон шаклда амалга оширилмоқда. Бунинг натижасида, тўлов қайдномаларни соҳталаштириш олди олиниб, пенсия ва нафақа тўловлари устидан кунлик назорат юритилди.\n• Барча тижорат банклари билан банк пластик карталари орқали пенсия ва нафақа олувчиларни маблағларини уларнинг ҳисоб рақамларига юклаш бўйича электрон ахборот алмашинуви йўлга қўйилди. Бу орқали қоғоз шаклида тўлов қайдномаларидан тўлиқ воз кечилиб, нақд пулсиз пенсия ва нафақа олувчиларга маблағларни ойнинг 2-5 санасига қадар тўланади.\n• амалиётга жорий қилинган “SMS-pensiya” хизмати орқали фуқароларга уларнинг пенсия миқдорлари, Халқ банки орқали тўлов амалга оширилганлиги ёки банк пластик карталарига пенсиялар юкланганлиги, шунингдек, Ўзбекистон Республикаси Президенти фармонига асосан оширилган пенсиялар тўғрисида СМС хабарларни олиш имконияти яратилди. Жами пенсиоя ва нафақа олувчининг 54 %и мазкур хизматдан фойдаланишмоқда (1,9 млн. нафардан ортиқ пенсия ва нафақа олувчилар).\n• Ишловчи пенсияларни аввал пенсия тўлови амалга оширишлари учун корхоналарга Пенсия жамғармаси бўлимларига келиб қоғоз шаклида талабномалар ва хисоботларни тақдим этиши лозим эди. Бугунги кунда эса хисоботлар қисқартирилиб, биргина талабнома тақдим этилиши етарли. Мазкур электрон шаклда масофадан туриб (уйдан ёки иш жойидан) тақдим этиш имконияти мавжуд. Корхоналарга қулайлик бўлиш учун ушбу талабномани корхоналарнинг Давлат солиқ қўмитасидаги “шахсий кабинети” орқали юбориш имконияти яратилган. Бунинг натижасида ҳар ойда 27 мингдан ортиқ корхоналар томонидан 150 мингдан ортиқ ишловчи фуқароларга пенсия ва нафақа тўлови учун талабномаларни электрон шаклда тақдим этилмоқда.\n• Адлия вазирлиги (ФҲДЁ) тизими билан ўрнатилган маълумот алмашинуви бола туғилганда ва дафн маросимлари учун нафақаларни тезкорлик билан тайинлаш ҳамда жамғарма ва давлат бюджети маблағларини мақсадли сарфланишини таъминлади.\n• Соғлиқни сақлаш вазирлиги (ТМЭК) тизими билан йўлга қўйилган маълумот алмашинуви ногиронлиги бўлган шахсларга пенсия ва нафақаларни ўз вақтида тайинлаш ҳамда ногиронлик ўзгариши ҳолатини автоматик мониторинг қилиш имкониятини яратди.\n• “Электрон хукумат” маркази билан паспорт маълумотлари дастурга автоматик равишда киритиш ҳамда шахсини тасдиқлаш имконияти яратилди.\nМаълумот ўрнида айтиш лозим, «Пенсия» дастурий мажмуаси Марказий Осиё давлатларида ягона маълумотлар мажмуидир.\n1 июнь 2018 йилдан бошлаб пенсия таъминотига оид 4 та (суюнчи ва дафн нафақасини тайинлаш, пенсия тайинланганлик ва миқдори тўғрисида маълумотнома олиш) хизматлар республикамизнинг 14 та туман ва шаҳар давлат хизматлари марказларида синов тариқасида йўлга қўйилди. Яъни, аввал никоҳ уйидан маълумотнома олиб, кейин нафақа олиш учун Пенсия жамғармасига бориб мурожаат қилиши керак эди. Эндиликда, бола туғилганлиги гувоҳномасини олиш ҳам нафақа олиш учун аризани бериш ҳам бир жойда амалга оширилади. Ҳудди шундай тизим дафн нафақаси бўйича ҳам йўлга қўйилди.\nФуқароларнинг архив идораларидан ҳужжатни олишдаги муаммоларини бартараф этиш, табиий офат, ёнғин ёки бошқа ҳолатлар натижасида ҳужжатлар йўқотилиши ҳолатларини олдини олиш мақсадида Пенсия жамғармаси Давлат солиқ қўмитаси билан ҳамкорликда электрон фуқароларнинг иш ҳақларини индивидуал ҳисобини юритиш тизимини жорий қилинди. Бу 2015 йилда синов тариқасида ўтказилиб, 2016 йилдан бошлаб бутун республика бўйича жорий қилинди.\nБундан ташқари, иш ҳақи тўғрисида архив маълумотлари мавжуд бўлмаганда, иш ҳақи миқдорини 2005 йилдан кейинги давр учун жамғариб бориладиган пенсия тизими (ИНПС)га тўланган бадаллар асосида олиш имконияти яратилди. Келажакда 2005 йилдан кейин иш фаолиятини бошлаган фуқаролар пенсия ёшига етганларида улардан ҳеч қандай ҳужжат талаб этилмайди.\nДастурга асосан пенсиялар ва Пенсия жамғармаси орқали тўланадиган нафақаларни давлат хизматлари марказлари орқали тайинлаш бўйича меъёрий хужжат ишлаб чиқиш кўзда тутилган.Ушбу тизимни йўлга қўйиш учун барча манфаатдор вазирлик ва идораларда ахборот тизими талабга жавоб бериши шарт. ФҲДЁ билан ахборот алмашинуви йўлга қўйилганлиги сабабли, бола туғилганда суюнчи ва дафн маросими учун нафақаларни давлат хизматлари марказлари орқали тайинлаш бўйича барча техник ва технологик имкониятлар мавжуд. Бу 14 та туман ва шаҳарда синовдан ўтказилмоқда. Йил оҳирига қадар бу тизим янада такомиллаштирилиб, ЕПИГУ орқали мурожаат қилиш имконияти яратилган ҳолда барча ҳудудда жорий қилинади. Бироқ, пенсия тайинлаш учун архив маълумотлари талаб қилиниши сабабли бугунги кунда архив идораларининг техник имкониятлари ўрганилмоқда.\nҲозирги кунда пенсия ва нафақа олувчиларга янги интерактив хизмати ишлаб чиқилмоқда. Яъни, Пенсия жамғармасининг расмий веб-сайтида пенсионерларга “шахсий кабинет” очилмоқда. Бу орқали пенсия ва нафақа олувчилар ўзларига тайинланган пенсия ва нафақалар миқдори, ҳисобга олинган даври, хисобга олинган ўртача ойлик иш хақлари тўғрисидаги маълумотларни онлайн тарзда кўриб туришлари мумкин.\nАмалдаги тартибга асосан пенсионерни ишга қабул қилганда корхона раҳбари 5 кун ичида Пенсия жамғармасига буйруқ нусхасини тақдим этиши ва иш жойидан пенсия тўловини амалга ошириши шарт. 2019 йил сентябрь ойидан бошлаб, пенсионерни ишга қабул қилганлиги тўғрисида Пенсия жамғармасига буйруқни фақат электрон шаклда хабар юбориш имкониятини яратилади. Бу орқали, қоғоз шаклида маълумот алмашинувидан буткул воз кечилади.\nШунингдек, Халқ банкининг жамғариб бориладиган пенсия тизими билан ахборот алмашинуви йўлга қўйилди ва пенсионер Халқ банкига пенсияга чиққанлиги тўғрисида маълумотномани талаб қилиш амалиёти бекор қилинади. Бундан ташқари, ҳар бир пенсия ва нафақа олувчи фуқарога ID-card берилиши режалаштирилган. Бу карта пенсия гувоҳномаси ўрнида ҳам фойдаланилади ҳамда пенсияларини олиш вақтида паспорт ўрнига шахсини тасдиқловчи хужжат ҳисобланади. Шунингдек, бугунги кунда метрополитен, авиа ва темир йўллари билетлари сотиб олишда имтиёзлардан фойдаланишда қўлланилади.


Қирғизистон Ўзбекистондан ўч олаяптими? « O'zbekiston ERK Demokratik Partiyasi\nҚирғизистон Ўзбекистондан ўч олаяптими?\n06 April 2016 - 17:05\nСобиқ совет иттифоқи даврида дам олиш масканларига қурилган оромгоҳлар, давлатлар мустақилликка эришилгандан кейин қай бирининг ҳисобида қолиши ҳал этилмаган.\n4-апрелда қирғиз ҳукумати қабул қилган қарорга кўра, Иссиқ-кўл соҳилида жойлашган Ўзбекистоннинг “Роҳат”, “Дилором”, “Олтин қум” ва “Бўстон” оромгоҳлари Қирғизистон қарамоғига қайтарилади.\nБу масканлар собиқ совет иттиффоқи даврида Ўзбекистондаги корхоналар маблағига қурилгани айтилмоқда. Агар ҳақиқатан ҳам юқоридаги оромгоҳлар Қирғизистон қарамоғига ўтса, у холда қўшни давлатга товон пули тўланадими ёки йўқ ҳозирча номаълум.\nҚирғиз ҳукуматини тасофидан бу қарорга келишига нима сабаб бўлди? – деган савол турли фаразларни олға сурилишига туртки бўлмоқда.\n“Биз аввал Ўзбекистонга газ ва электр энергияси бўйича қарам эдик. Давлатимиз собиқ раҳбарлари ушбу масалалар сабаб қатъий сиёсий қарорлар қабул қилаолмаган. Биласизлар, “Датқа Кемин” электр станцияси қурилиб, ишга тушди. Газ бўйича ҳам, Россиянинг “ГазПром” корхонаси муаммоимизни ҳал этиб берди. Энди бизни Ўзбекистонга қарамлигимиз йўқ. Шундан келиб чиққан холда, кеча ҳукуматимиз Иссиқ-Кўлдаги қўшни давлат оромгоҳларини ўз ҳисобимизга ўтказишга қарор қилди” – дейди Қирғизистон иқтисод вазири Арзибек Қўжўшов.\n“Тоқтўғул” ГЭСидан ишлаб чиқариладиган электр энергияси республиканинг жанубий вилоятларига Ўзбекистоннинг Наманган, Андижон ва Фарғона вилоятлари орқали етказилар эди. Ўтган йил қурилиши якунланиб, ишга туширилган “Датқа Кемин” электр станцияси давлатни қўшнидан мустақил қилган.\nШунингдек, икки йил аввал Россиянинг “Газпром” ширкати Қирғизистоннинг “Қирғизгаз” ширкатини умумий қарзларини ҳисобга олган ҳолда, бир долларга сотиб олиш билан, Ўзбекистондан келувчи газ маъсулиятни ўз зиммасига олган.\nҲақиқатан ҳам бу қарор иқтисод вазири айтганидек, Ўзбекистондан қарамсизлик муносабати билан қабул қилиндими ёки яқинда чегара ҳудудларида бўлиб ўтган низолар учун ўч олишнинг бир йўлими?\nМаълумки, жорий йилнинг март ойи ўрталарида Ўзбекистон ҳарбийлари “Наврўз” байрами арафасида ҳавфсизлик кучайтирилгани бахонаси билан Қирғизистоннинг Жалол-Обод вилоятига қарашли Ақси туманидаги бахсли ҳудудга бостириб кирган эди. Бундан ғазабланган қирғиз тараф ҳам ўз ҳарбийларини қўшни давлат ҳарбийлари қаршисига олиб келиб қўйган. Қарийб бир ҳафталик музокаралардан сўнг Ўзбекистон ўз ҳарбийларини бахсли ҳудуддан олиб чиқиб кетган.\nҚирғизистондаги қатор мухолифат вакиллари ва тахлилчилар, қирғиз ҳукуматининг Иссиқ-кўлдаги Ўзбекистон оромгоҳларини ўз ҳисобига олишини, қўшнига нисбатан ўзининг “ўткир тишларини” кўрсатишлик дея бахоламоқдалар.\nМинтақада авторитар тузум билан бошқариладиган Ўзбекистон, қўшнисининг бу қароридан кейин, уни яна ҳам кўпроқ “бўғиш”га ўтади дея хавотир билдираётганлар ҳам йўқ эмас.\nФарғона водийсида жойлашган Ўзбекистоннинг Андижон, Наманган ва Фарғона вилоятлари Қирғизистоннинг Ўш, Жалол-Обод ва Боткен вилоятлари билан чегарадош бўлиб, вақти-вақти билан бу ҳудудларда турли хил низолар юз бериб туради.\nЭрта баҳордан бошлаб қўшни давлатга арзон дала-полиз экинлари, мева-чеваю, хомашё молларигача етказиб берадиган Ўзбекистон, у ердаги ўз таъсир доирасини сақлаб қолишга ҳаракат қилади.\n“Қирғизистон ҳар қанча Ўзбекистондан мустақил бўлишга ҳаракат қилмасин, барибир, бу давлатдан батамом юз ўғириб кетаолмайди. Сабаби, географик жойлашув бунга йўл қўймайди” – дейди тахлилчилар.\nАсосан, республика жанубидаги Ўш, Жалолобод ва Боткен вилоятларини шарқ давлатлари билан боғловчи йўллар Ўзбекистон орқали ўтиши маълум.\n2010-йилда Ўш ва Жалолободда юз берган қонли воқеалардан сўнг Ўзбекистон, Ўш вилоятидаги чегараларини бир тарафлама ёпган. Чегаранинг икки тарафидаги одамлар бир-бирларини кўришлик учун юзлаган километр айланиб ўтишга мажбур бўладилар.\nЖалолобод ва Боткен вилоятларидаги чегаралар ҳам тўлиқ бўлмасада, ҳозирги кунда одамларнинг ўтиши учун очиқлигича қолмоқда. Унда ҳам ўзбекистонликлар томонидан қирғизистонликларга юбориладиган ташриф қоғизи билан ўтиш мумкин.


Эрдўған Ислом давлатини ағдарган кимсанинг хотирасини нишонлаяпти Хўш, нега?! - | Hizb-Uzbekiston.info\nHome›АР-РОЯ ГАЗЕТАСИ›Эрдўған Ислом давлатини ағдарган кимсанинг хотирасини нишонлаяпти Хўш, нега?!\nЭрдўған Ислом давлатини ағдарган кимсанинг хотирасини нишонлаяпти Хўш, нега?! Нега мусулмонлар уни қўллаб-қувватлаяпти?!\nТуркия давлати 2019 йил 10 ноябр куни Мустафо Камол вафотининг 81 йиллигини нишонлади. Республика президенти Эрдўған уни хотирлаб, қабри олдида тиз чўкди. Сўнги уни «Озодлик кураши етакчиси, республика бунёдкори, халқ ардоқлаган зотлардан бири», дея мадҳ этди. Эрдўған шунингдек, «У елкамизга тоабад омонат қилиб қолдириб кетган республикамиз яшаши, ревожланиши ва мустаҳкамланиши йўлида кучимиз борича ҳаракат қиламиз, яшасин республика!», деди.\nМаълумки, Мустафо Камол Ислом ва мусулмонлар тарихида улкан хиёнат ва жиноят содир этган. У ўзини инглизларга қарши жанг қилишга юборган халифага хиёнат қилган. У ўзининг хиёнати ортиданоқ халифага қарши чиқиб, инглизларнинг энг катта малайига айланган ва уларнинг фойдасига Халифалик давлатини қулатган, эвазига ўзи президент бўлган. У Шунингдек, Лозанна шартномасини имзолаш билан Усмоний давлат бошқарувида бўлган бошқа мусулмон юртларидан инглизлар ва мустамлакачи давлатлар учун воз кечган… Улар чизиб бериб, Туркия, дея ном қўйишган ҳудуд билан кифояланган. Улар ўйин ўйлаб топиб, Мустафо Камолни сохта қаҳрамонга айлантиришган. Яъни, ўзлари ундан узоқлашиб, юнонларни атайин Измирни босиб олишга ундашган. Сўнг Мустафо Камол уларни қувиб чиқариш билан «қаҳрамон» бўлган. Шундай қилиб, истаганини қилувчи ғозий қаҳрамон сифатида, у Ислом ва мусулмонларга қарши ҳар қандай жиноятни содир этадиган бўлди! Мустафо Камол мусулмонларга уларни озодлик урушига етаклаш билан хиёнат қилди. Чунки аслида бу Ислом қадриятларини йўқ қилиш ва тарихда энг йирик ҳисобланган бир давлатни ағдариш уруши бўлди… У мусулмонларни ҳалок этди, унинг қўли билан қатл қилинмаган ёки қамоққа ташланмаган ёхуд сургун қилинмаган мусулмон уламолар ва фақиҳлар қолмади… У ўн минглаб мусулмонни қириб ташлади. Айтишларича, Мустафо Камол Халифаликни ағдаргандан сўнг унга қарши мусулмонлар қўзғолон қилганларида улардан 200 мингдан зиёдини ўлдирган. Бу кимса Аллоҳ ва Росулига Исломни бошқарувдан четлатиб, куфр ақидаси бўлган илмонийликни олиб келиш билан хиёнат қилди. Исломдаги бошқарув тизимига зид республика бошқарувини ўрнатди, Ислом қонунчилигини бекор қилиб, сўнг уни халқ қонунчилиги, деган ном билан демократияга алмаштирди. Ислом ва унинг кўринишига алоқаси бўлган ҳар бир нарсани йўқ қилишга уриниб, араб тили, азон ва шаръий либосга қарши уруш очди. Ҳар бир куфр, фисқ-фужур ва бузуқликка эркинлик берди… Исломга алоқаси борки нарсага қарши курашди, Ислом ва Халифаликка даъват қилишга ҳамда шаръий аҳкомларга чекланишга чақиришга тақиқ қўйиб, буни давлат қонунига айлантирди. Ғарбдан куфр қонунларини олиб кириб, куфр конституциясига асосланган давлат тиклади ва уни Ғарб билан унинг иттифоқчи давлатларига боғлади. Булар Мустафо Камолнинг бузуқ ва фосиқ шахс сифатидан танилганидан ташқари ишлар.\nМустафо Камол ҳақида қисқача мана шу! Хўш, нега Эрдўған шундай кимсани мақтаяпти?! Нега энг катта давлатни ағдариб, ўрнига тикланган унинг республикасини олқишлаяпти ва унинг ўзини мусулмон, деяпти?! Нега Ислом қадриятларини вайрон қилган, давлатини қулатган, мусулмонларга қарши курашиб, чор атрофга разолат ва бузуқликни ёйган кимсани мақтаяпти?! Туркия аҳли Мустафо Камолнинг зўравонлиги, зулми ва унинг илмоний республикачилик бошқаруви зулмидан жуда кўп балоларга гирифтор бўлди. Мусулмонлар бу кимсани ўз номуслари, динлари, давлатлари, тарих ва маданиятларига адоват қилган жиноятчи, деб биладилар, жуда ёмон кўриб, лаънатлайдилар. Шунинг учун Туркияда Мустафо Камолга ва унинг жиноятлари, хиёнатлари, бузуқликларига қарши чиқишни жиноят сановчи қонун ишлаб чиқилган. Эрдўған ҳам қудратга келиб, уни улуғлади. Ундан ташқари, камолчи ҳарбийлар ҳам ўтган асрнинг олтмишинчи йилларидан бери қилиб келишаётган ҳар бир давлат тўнтариши ортидан, одамлар назаридан четда бўлган бу кимсани кўкларга кўтариб мақташади. Ҳар сафар инқилоб қилишганда, буни Мустафо Камолни ва унинг инқилобларини ҳамда республика ва илмоний бошқарувини ҳимоя қилиш учун амалга оширишганини даъво қилишади. Чунки бу камолчи ҳарбийлар одамларнинг Исломга интилаётганини ва унинг ҳокимиятга келишини орзу қилишаётганини билишяпти.\nАфтидан, Эрдўған инглизлар малайи камолчиларни рози қилмоқчи. Шу орқали 2016 йил 15 июлда бўлган давлат тўнтаришига бўлган уриниш ортидан уларнинг яна инқилоб қилишга уринишларини олдини оламан, деб ўйлаяпти. Ўшанда турк ҳарбийлари гуленчилар билан иттифоқ тузган ҳолда инқилобга уринишган эди. Оппортунистлар, дейилаётган гуленчилар ҳокимиятга етиб бориш ва манфаатларини амалга ошириш йўлида ҳар қандай кучдан фойдаланишга уринишади. Аввал ҳам, Турғут Ўзалдан тортиб Демирелгача, Эжевитдан тортиб Эрдўған ва камолчиларгача бўлган бир неча инглиз ва америкапараст сиёсий кучлар билан иш олиб боришди.\nЭрдўғаннинг ўзи илмонийликни татбиқ қилиб, уни мақтайди ва ҳимоя қилади, ҳатто унга одамларни тарғиб қилади! 2011 йил Миср аҳли режимга қарши қўзғолон қилиб, Ҳусни Муборакни ағдаришгандан сўнг Эрдўған Мисрга борди ва ўша ерда энг яхши бошқарув илмонийликдир, деб мисрликлардан шу бошқарувни татбиқ қилишни талаб қилди. 2016 йил 26 апрелда Туркия парламенти спикери Исмоил Қаҳрамон «Биз мусулмон юртмиз, дастуримизни ўзимиз динимизга мувофиқ ишлаб чиқишимиз керак», деганда Эрдўған бу гапини рад қилди ва бу унинг шахсий фикри, партияси ва ҳукуматига мансуб гап эмас, деди. У «Мен Мисрга бориб, унинг аҳлидан илмонийликни татбиқ қилишларини талаб қилдим, бунга Ихвон муршиди Муҳаммад Окиф эътироз билдирганди, унга мен сизни илмонийликка ишонтираман, дедим. У билан гаплашиб, ишонтирдим», деди Эрдўған.\nБундан ташқари, Эрдўған АҚШ бизнинг иттифоқчимиз ва дўстимиз, дейиш билан Ислом ва мусулмонлар душмани бўлган бу давлатга очиқ дўстлик изҳор қилмоқда, у билан Сурия аҳлига қарши тил бириктирмоқда. У буни яқинда 2019 йил 13 ноябрда Америкага сафар қилиб, президент Трамп билан учрашиши ортидан яна бир бор тасдиқлади. Россия президентини, яъни, Ислом ва мусулмонлар душмани Путинни «азиз дўстим», деб атади! У билан Сурия аҳлига қарши келишиб олиб, озод этилган минтақаларни мағлубиятга учратяпти, сўнг уларни Россия, кейин эса, режим қўлига топширяпти. Буни Остона ва Сочи учрашувларида «кескинликни юмшатиш», деган ном билан ниқоблаш орқали амалга оширмоқда. Бу номлардан сўнггиси «Тинчлик булоғи» бўлиб, унда Эрдўған муштарак патрул назорати ўрнатишни Россия билан келишиб олгач, айрим минтақаларни режим қўлига топширди, айримлари топширилиш арафасида турибди. Буларнинг ҳаммасини азбаройи Исломни қайта Сурия ҳокимиятига келишини олдини олиш, у ердаги илмоний режим ва илмоний раҳбарларни мустаҳкамлаш мақсадида содир этди. Бу билан Сурия аҳлини ҳеч ким алдолмаган йўл билан алдади ҳамда қўзғолонни йўқ қилиш учун унга қақшатқич зарба берди.\nБиз келтирган шунча нарсаларни Эрдўғанни ҳимоячилари кўра билишмаяптими?! Қачонгача мусулмонлар бу кимсани ҳимоя қилишади, ундан яхшилик кутишади?! Хўш, нега шундай бўляпти?! Масалани диққат билан ўргансак, мусулмонларнинг кўпчилигида туйғу ғолиб келганини, баъзилари соддаликка мағлуб бўлишганини ва шу сабаб шахсларга боғланиб қолишганини, шахсларни ва вазиятни тўғрилаш учун Ислом ўлчовларидан фойдаланишмаётганини, воқеа-ҳодисаларнинг асл моҳиятини тушунишни исташмаётганини гувоҳи бўламиз.\nСиёсий онг – воқеа-ҳодисаларга муайян нуқтадан туриб қарашдир. Мусулмонга нисбатан эса, Ислом ақидаси ва ундан балқиб чиққан фикрлар нуқтасидан туриб қараш ва уларни воқеликка боғлаш, демакдир. Сиёсий онг нурдир. Мусулмон унинг ёғдусида воқеа-ҳодисаларни кўради, тушунади ва у ердаги «ўйинчилар»га баҳо беради… Аммо биз юқорида айтган аҳволдаги шахслар ва раҳбарларни ҳимоя қилмайди. Зеро, уларни ҳимоя қилишдан унинг Парвардигори қайтариб, бундай демоқда:\n﴿وَلاَ تُجَادِلْ عَنْ الَّذِينَ يَخْتَانُونَ أَنفُسَهُمْ إِنَّ اللَّهَ لاَ يُحِبُّ مَنْ كَانَ خَوَّانًا أَثِيمًا﴾\n«Сиз ўзларига хиёнат қиладиган (жинояткор) кимсаларнинг ёнини олманг! Албатта Аллоҳ хоин ва жиноятчи бўлган кимсаларни севмас» [Нисо 107]\nМусулмон Ислом ўлчовларидан тўғри фойдаланади. Чунки ҳақиқат шахслар билан ўлчанмайди, балки шахслар ҳақиқат билан ўлчанади ва эргашмоққа энг ҳақли нарса ҳақиқатдир. Адашган ва бошқаларни ҳам адаштириб, тўғри йўлдан озган кимсалар эса, эргашмоққа ҳақли эмаслар. Демак, ечим шу нуқтададир. Яъни, шу нуқтадан воқеа-ҳодисаларни вазиятлари, шарт-шароитлари билан бирга асл моҳияти кўрилади, уларни халқаро позицияга боғланади ҳамда уларнинг моҳиятини чуқур ва ёрқин тарзда англаб етилади, воқеа-ҳодисаларга ўзи нафс-ҳавосига мос келувчи ранг бермайди. Кейин Ислом ўлчовларини обдан чуқур тўғри тушуниб олиб, шу ўлчовлардан фойдаланади. Аллоҳ Таоло ушбу каломида мўминларга хитоб қилиб, улардан Ўзининг Қуръони ва Росулининг суннатидан ҳукм олишни талаб қилмоқда:\n﴿فَإِن تَنَازَعْتُمْ فِي شَيْءٍ فَرُدُّوهُ إِلَى اللّهِ وَالرَّسُولِ إِن كُنتُمْ تُؤْمِنُونَ بِاللّهِ وَالْيَوْمِ الآخِرِ ذَلِكَ خَيْرٌ وَأَحْسَنُ تَأْوِيلاً﴾\n«Эй мўминлар, Аллоҳга итоат қилингиз, ва пайғамбарга ҳамда ўзларингиздан бўлган (яъни мусулмон) ҳокимларга бўйсунингиз! Бордию бирон нарса ҳақида талашиб қолсангиз, — агар ҳақиқатан Аллоҳга ва охират кунига ишонсангиз — у нарсани Аллоҳга ва пайғамбарига қайтарингиз! Мана шу яхшироқ ва чиройлироқ ечимдир» [Нисо 59]\nЭрдўған Халифалик давлатини бузган ва Росулуллоҳ САВнинг тузумини ағдарган кимсани расман хотиралаш маросимини ўтказмоқда! Эрдўған Туркияни ўз буюклиги ва қудратига қайтаришга қодирми?! Эрдўғаннинг Америка хизматкорига айланиши Эрдўған АҚШ сиёсатига қадамма-қадам эргашмоқда\nҲизб ут-Таҳрир – муборак Фаластин замини имом-хатиблар ва муфтийларни ўз бурчларини адо этишга ва динларини ҳимоя қилишга даъват қилмоқда\nШомдаги аҳлингиз сизлардан анави хоин етакчиларингиздан ҳисоб талаб қилишни талаб қилмоқда


Ўзгидромет Тошкентда ифлос қор ёғгани сабабини тушунтирди – Газета.uz\n17 ноябрь куни эрта тонгда олинган сурат.\nЎзгидромет Тошкентда ифлос қор ёғгани сабабини тушунтирди\nЧоршанба куни эрта тонгда пойтахтда ифлос қор ёғди. Ўзгидромет бунга 4 ноябрда Қозоғистон жанубида ва 16 ноябрда Бухоро вилоятида кузатилган қум бўронлари сабаб бўлганини маълум қилди. Шунингдек, бу инсон саломатлигига зиён етказмаслиги айтилмоқда.\nLotinchada 17 ноябр 2021, 14:57 Жамият\nҚордан pH (кислоталилик), электр ўтказгичлилик ва ион таркибини аниқлаш учун намуналар олинган. Қор намуналари олинганда ифлосланган қор қатламлари (қизғиш лой ранги) кузатилган.\nАтмосфера ҳавоси таҳлил натижалари кўрсаткичларига кўра, қорнинг ишқорли муҳити pH-9,6 ни ташкил этди, Одатда эса pH-7 бўлади. Электр ўтказувчанлик 73,2 ни ташкил қилган, бу анионлар ва катионларнинг унча катта бўлмаган концентрациясидан далолат бўлади ва инсон саломатлигига зиён етказмайди.\n5:10 да Тошкент шаҳрида атмосфера ҳавосида муаллақ зарраларнинг кескин ошиши қайд этилди. Ва бу рухсат этилган максимал концентрациянинг 2.3 бараварини ташкил қилди. Ёғинларчилик натижасида ҳавони тозаланиши содир бўлган.\nФото: Тошкентдаги биринчи қор 17 ноябр 2021, 11:22


Беморлар | Мулоҳаза қила оладиганлар учун.\nИнсон — анчагина ажабтовур мавжудот. Йўқ, у маймундан тарқалган, деган гап эҳтимолдан узоқ. Қария Дарвин бу масалада жиндай адашган.\nИнсонларнинг хатти-ҳаракатлари эса нима десак экан, ғирт одамларга монанд. Агар билсангиз, ҳайвонот олами билан ҳеч қандай ўхшашлиги йўқ. Мабодо жониворларнинг ўзларига хос тиллари бўлганда ҳам улар мен яқинда эшитганим каби суҳбат қуришлари амри маҳол.\nҲаммаси шифохонада юз берди. Амбулатория қабулида. Камина ҳафтада бир марта ички касалликлар бўйича даволанади. Доктор Опушкинда. Кўп нарсани тушунадиган, яхши шифокор. У беш йилдан буён мени даволайди. Ҳар ҳолда тузукман, хасталик кучаймай турибди-ку.\nЯқинда яна шифохонага бордим. Навбатга еттинчи ўринда ёзилдим. Бошқа илож йўқ — кутишга тўғри келади. Йўлакдаги диванга ўтирдим ва кута бошладим.\nҚулоғимга навбатда турган беморларнинг ўзаро гап-сўзлари чалинди. Суҳбат бирмунча осуда, оҳиста, бежанжал кечарди.\nКалта пальто кийган башараси баркашдай амаки ёнидаги одамга шундай деди:\n— Бу, мен сизга айтсам, азизим, чурра ҳам касалликми, у тезда, бир туфлаб артиб ташлагандай барҳам топади. Башарам баркашдай бўлиб кетганига эътибор берманг. Аслида мен жуда хастаман. Буйракларим оғрийди.\nСуҳбатдоши бироз хафа бўлган оҳангда сўзлади:\n— Чуррадан бошқа дардим ҳам бор. Ўпкамда касаллик бор. Қулоғим яқинида шиш пайдо бўлган.\nБаркаш башара жавоб қилади:\n— Буларнинг аҳамияти йўқ. Шу касалликлар буйрак билан тенглаша олармиди!\nТуйқусдан суҳбатга навбатини кутаётган рўмол ўраган хоним қўшилди:\n— Нима бўпти буйрак оғриса? Жиянимнинг ҳам буйраги оғрийди, бир чиройли юради-ку. Ҳатто чеварлик қилади, дазмол босади. Сизга эса шундай башарангиз бор экан, касаллик таъсир қилмайди. Хасталикдан ўлмайсиз ҳам.\nБаркаш башара шундай дейди:\n— Мен ўлмас эмишман. Эшитдингизми? Бу аёл буйрак хасталигидан ўлим топмайди, деяпти. Кўп нарсага ақлингиз етаркан, хонимча! Яна тиббиёт масалаларига аралашишингизни қаранг.\nХонимча жавоб қилади:\n— Мен сизнинг касаллигингизни камситмоқчи эмасман, ўртоқ. Хасталигингизнинг ўзига яраша мавқеи бор. Буни тан оламан. Фақат ўзимдаги касаллик сизнинг буйрагингизга қараганда жиддийроқ эканлигини айтмоқчиман. Мен саратонга мубтало бўлганман.\nБаркаш башарада дарҳол жавоб тайёр:\n— Саратон бўлса нима қилибди. Саратоннинг ҳам ҳар хили бор. Баъзи бир тури умуман, зарарсиз ҳисобланади. У ярим йилдаёқ ўтиб кетиши мумкин.\nБундай ноўрин таҳқирдан хонимчанинг ранги бутунлай ўчиб, титроқ босди. Қўлларини бир-бирига уриб шундай деди:\n— Саратон ярим йилда тузалармиш. Кўрдинглар-а! Сен қандай саратонни учратган экансан, билмадим. Касаллигидан шишиб кетган башарасини қаранглар.\nБаркаш башарали киши таҳқирлашга муносиб жавоб қайтармоқчи эди, лекин қўлини силтади ва тескари ўгирилди.\nШу пайт навбатдагилардан бири мийиғида жилмайди ва бундай деди:\n— Ҳурматли фуқаролар, нима билан мақтаняпсизлар ўзи?\nБеморлар сўзлаётган кишига қарадилар ҳамда қабулни кутишда давом этдилар.\nМақола 1 141 марта ўқилган\tbemorlarhikoyahikoyalarбеморларҲикояҲикоялар Комментировать Отменить ответ\tВаш электронный адрес не будет опубликован.КомментарийИмя*